open-index/open-wikipedia-markdown huggingface dataset:
എ.കെ.ജി. പഠന ഗവേഷണ കേന്ദ്രം

ഇന്ത്യയുടെ ദേശീയ നേതാവും കമ്യൂണിസ്റ്റ് പാർട്ടിയുടെ നേതാവുമായിരുന്ന എ.കെ. ഗോപാലനോടുള്ള (എ.കെ.ജി.) ബഹുമാനാർത്ഥം തിരുവനന്തപുരം ആസ്ഥാനമായി സി.പി.ഐ.എം. ന്റേ നേതൃത്വത്തിൽ സ്ഥാപിക്കപ്പെട്ടതാണ് എ.കെ.ജി. പഠന ഗവേഷണ കേന്ദ്രം. സ്വയം ഒരു അക്കാദമീയ പണ്ഡിതനായിരുന്നില്ലെങ്കിലും ജീവിതത്തിൻറെ നാനാതുറകളിലുംപെട്ട ബഹുജനപ്രവർത്തകർക്ക് വേണ്ടി ഒരു സ്കൂൾ ആരംഭിക്കണമെന്ന് തൻറെ ജീവിതത്തിൻറെ അന്ത്യനാളുകളിൽ അദ്ദേഹം ആഗ്രഹിച്ചിരുന്നു. അദ്ദേഹം അന്തരിച്ചപ്പോൾ അദ്ദേഹത്തിൻറെ സ്മരണയ്ക്കായി ഒരു അനൗപചാരിക സർവ്വകലാശാല, പണ്ഡിതൻമാർക്കും, സാമൂഹിക രാഷ്ട്രീയരംഗത്ത് പ്രവർത്തിക്കുന്നവർക്കും പരസ്പരം അറിവും അനുഭവവും കൈമാറാനുള്ള ഒരു സ്ഥാപനം എന്ന നിലയ്ക്കാണ് എ.കെ.ജി. പഠന ഗവേഷണ കേന്ദ്രം ആരംഭിച്ചത്.  

## ഡയറക്ടർമാർ
* കേന്ദ്രത്തിൻറെ ആദ്യ ഡയറക്ടർ ഇ.എം.എസ്. നമ്പൂതിരിപ്പാട് ആയിരുന്നു.
* ഡോ. ടി.എം. തോമസ് ഐസക്ക് ആണ് ഇപ്പോഴത്തെ ഗവേഷണ കേന്ദ്രം ഡയറക്ടർ.

## റഫറൻസ് ലൈബ്രറി
ഗവേഷണ കേന്ദ്രത്തിൻറെ ഭാഗമായി വിശാലമായ ഒരു റഫറൻസ്‌ ലൈബ്രറി പ്രവർത്തിക്കുന്നുണ്ട്‌. വലിയൊരു ഗ്രന്ഥശേഖരത്തിനു പുറമേ പഴയകാലത്തെ പത്ര മാസികകളും റഫറൻസിനായി ഇവിടെ ലഭിക്കും. ഗവേഷണ വിദ്യാർത്ഥികൾക്ക്‌ പ്രയോജനപ്പെടുത്താവുന്ന തരത്തിലാണ്‌ ലൈബ്രറി പ്രവർത്തിക്കുന്നത്‌. 

## പഠന കോൺഗ്രസുകൾ
പഠന ഗവേഷണ കേന്ദ്രത്തിൻറെ നേതൃത്വത്തിൽ കേരള വികസനത്തെ സംബന്ധിച്ച്‌ വിവിധ കാലഘട്ടങ്ങളിൽ പഠന കോൺഗ്രസ്സുകൾ സംഘടിപ്പിക്കുന്നുണ്ട്. അതോടൊപ്പം ആനുകാലിക വിഷയങ്ങളെ സംബന്ധിച്ചുള്ള നിരവധി സെമിനാറുകളും പഠന ഗവേഷണ കേന്ദ്രത്തിൻറ ഭാഗമായി സംഘടിപ്പിക്കുന്നുണ്ട്.
 
* 1994 ൽ നടന്ന ഒന്നാമത്തെ പഠന കോൺഗ്രസ്‌ കേരള വികസനത്തെ സംബന്ധിച്ചുള്ള പൊതുവായ കാഴ്‌ചപ്പാടുകൾ പങ്കുവയ്‌ക്കുക എന്ന രീതിയിലാണ്‌ സംഘടിപ്പിച്ചത്‌. ഇ.എം.എസ്‌. ആയിരുന്നു ഇതിന്‌ നേതൃത്വം നൽകിയത്‌. 
* 2005 ൽ നടന്ന `കേരള വികസന അജണ്ട 2006-2016’ എന്ന രണ്ടാം അന്താരാഷ്‌ട്ര പഠന കോൺഗ്രസ്‌ കേരളത്തിൻറെ വിവിധ മേഖലകളെ സംബന്ധിച്ച മൂർത്തമായ ബദൽ അവതരിപ്പിച്ചുകൊണ്ട്‌ അതിന്റെ അടിസ്ഥാനത്തിൽ ചർച്ച നടത്തുകയാണ്‌ ചെയ്‌തത്‌. 
* 2011 ൽ നടന്ന മൂന്നാം പഠന കോൺഗ്രസ്, കേരളത്തിൻറെ ഭാവിവികസനത്തിന് ആവശ്യമായ ചർച്ചകളും വിശകലനങ്ങളും കൊണ്ട് സമ്പുഷ്ടമായിരുന്ന മൂന്നാം കോൺഗ്രസ്സും ഒരു സമഗ്ര വികസന വികസന അജണ്ട മുന്നോട്ടുവച്ചു. 
* 2016 ൽ നാലാമത് അന്താരാഷ്‌ട്ര കേരള പഠന കോൺഗ്രസ് ജനുവരി 9-10 തീയതികളിൽ തിരുവനന്തപുരത്ത് നടന്നു.

## ത്രൈമാസിക

എ.കെ.ജി. പഠന ഗവേഷണ കേന്ദ്രം പ്രസിദ്ധീകരിക്കുന്ന ത്രൈമാസികയാണ്‌ **മാർക്‌സിസ്റ്റ്‌ സംവാദം**. വിവിധ വിഷയങ്ങളെ ആസ്‌പദമാക്കിയുള്ള ലക്കങ്ങളായിട്ടാണ് ഇപ്പോൾ മാർക്‌സിസ്റ്റ്‌ സംവാദം പ്രസിദ്ധീകരിക്കുന്നത്‌.

## പുറത്തേക്കൂള്ള കണ്ണികൾ
http://akgcentre.in/ 

വർഗ്ഗം:കേരളത്തിലെ ഗവേഷണസ്ഥാപനങ്ങൾ
ബൾസാമിനേസീ

**ബാൾസം കുടുംബം** എന്ന് പരക്കെ അറിയപ്പെടുന്ന ഒരു സസ്യകുടുംബമാണ് **ബൾസാമിനേസീ (Balsaminaceae)**. രണ്ടു ജനുസുകൾ മാത്രമേ ഈ കുടുംബത്തിൽ ഉള്ളൂ. ആയിരത്തിൽ കൂടുതൽ സ്പീഷിസുകളുള്ള ഇംപേഷ്യൻസും ഒരൊറ്റ സ്പീഷിസ് മാത്രമുള്ള ഹൈഡ്രോസെറയും. ഇതിലെ അംഗങ്ങൾ ഏകവർഷിയോ ബഹുവർഷിയോ ആകാം. മധ്യരേഖാപ്രദേശങ്ങളിൽ എങ്ങും കാണപ്പെടുന്നു.

## ജനുസുകൾ
* ഇംപേഷ്യൻസ്
* ഹൈഡ്രോസെറ

## അവലംബം

## പുറത്തേക്കുള്ള കണ്ണികൾ
*Balsaminaceae of Mongolia in FloraGREIF 

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സസ്യകുടുംബങ്ങൾ
വർഗ്ഗം:ബൾസാമിനേസീ
ഇംപേഷ്യൻസ്

ബൾസാമിനേസീ സസ്യകുടുംബത്തിൽ ആകെയുള്ള രണ്ടു ജനുസുകളിൽ ഒന്നാണ് **ഇംപേഷ്യൻസ് (Impatiens)**. ഇംപേഷ്യൻസ് ജനുസിൽ ആയിരക്കണക്കിനു സ്പീഷിസുകൾ ഉണ്ട്.

## ചില സ്പീഷിസുകൾ
* *[[ഇംപേഷ്യൻസ് വീരപഴശ്ശി]]* -  *Impatiens veerapazhassi*
* *[[ഇംപേഷ്യൻസ് ശശിധരാനി]]* - *Impatiens sasidharani *
* *[[ഇംപേഷ്യൻസ് ശശിധരാനി വറൈറ്റി ഹെർസ്യൂട്ട]]* - 
* *[[ഇംപേഷ്യൻസ് നിയോ-മോഡെസ്റ്റ ]]* - *Impatiens neo-modesta*
* *[[ഇംപേഷ്യൻസ് ശിവരജനി]]* - *Impatiens sivarajanii*
* *[[ഇംപേഷ്യൻസ് കോൺസിന്ന]]* - *Impatiens concinna*
* Impatiens dasysperma

## അവലംബം

## പുറത്തേക്കുള്ള കണ്ണികൾ
* http://www.mathrubhumi.com/technology/science/western-ghats-biodiversity-nature-garden-balsam-balsamina-kottakkal-arya-vaidya-sala-malayalam-news-1.791007 

വർഗ്ഗം:സസ്യജനുസുകൾ
എം.ഇ.എസ്. മമ്പാട് കോളേജ്‌

മലപ്പുറം ജില്ലയിലെ നിലമ്പൂരിനടുത്തുള്ള മമ്പാട് സ്ഥിതിചെയ്യുന്ന ഒരു വിദ്യാഭ്യാസ സ്ഥാപനമാണ് എം.ഇ.എസ്. മമ്പാട് കോളേജ്‌.കോഴിക്കോട് സർ‌വകലാശാലക്ക് കീഴിലുള്ള ഈ കലാലയത്തിന് സ്വയംഭരണ പദവിയും ലഭിച്ചിട്ടുണ്ട്. 1965 ലാണ്  ഈ കോളേജ് മമ്പാട് സ്ഥാപിതമായത്.

## വിവരണം
ഏറനാട് എഡ്യൂക്കേഷൻ അസോസിയേഷൻ എന്ന പ്രാദേശിക സംഘടനയാണ് മമ്പാട് കോളേജ് എന്ന പേരിൽ കോളേജ് സ്ഥാപിക്കുന്നത്.  മതപണ്ഡിതനും പുരോഗമനവാദിയുമായിരുന്ന സി.എൻ. അഹ്‌മദ് മൗലവിയുടെ നേതൃത്വത്തിലാണ് കോളേജിന്റെ പ്രാരംഭപ്രവർത്തനങ്ങൾ നടന്നത്.  1965 ജൂൺ 21 ന് മമ്പാട് പരതമ്മൽ യു പി സ്‌കൂളിലാണ് പ്രീഡിഗ്രി ക്ലാസ്സുകൾ ആരംഭിച്ചത്.  ഒരുവർഷക്കാലം അവിടെ പ്രവർത്തിച്ചതിനുശേഷമാണ് അത്തൻമോയി അധികാരി നൽകിയ 25 ഏക്കർ കാമ്പസിലേക്ക് കോളേജ് മാറ്റി സ്ഥാപിച്ചത്.സാമ്പത്തിക പ്രതിസന്ധിയിലായിരുന്ന ഏറനാട് എഡ്യൂക്കേഷൻ സൊസൈറ്റിക്ക് കോളേജ് നടത്തികൊണ്ടുപോകാൻ പ്രയാസമനുഭവപ്പെട്ടപ്പോൾ മുസ്ലീം എഡ്യൂക്കേഷൻ സൊസൈറ്റിയെ സമീപിക്കുകയായിരുന്നു.  തുടർന്ന് ഡോ അബ്ദുൾ ഗഫൂറിന്റെ നേതൃത്വത്തിൽ 1969 ഫെബ്രുവരി ഒന്നിന് എം ഇ എസ് മമ്പാട് കോളേജായി മാറി.

## കോഴ്‌സുകൾ
താഴെപറയുന്ന ബിരുദ-ബിരുദാനന്തര കോഴ്‌സുകൾ ഈ കലാലയത്തിൽ പഠിപ്പിക്കുന്നു.
### ബിരുദം
*ബി എ (അറബിക്)
*ബി എ (ചരിത്രം)
*ബി എ (ഇംഗ്ലീഷ്)
*ബി എ (സാമ്പത്തികശാസ്ത്രം)
*ബി എ (മാസ്സ് കമ്മ്യൂണിക്കേഷൻ (സെൽഫ് ഫിനാൻസ്))
*ബി കോം (സഹകരണം)
*ബി കോം (കമ്പ്യൂട്ടർ ആപ്ലിക്കേഷൻസ്)
*ബിബിഎ

*ബി എസ് സി (ഫുഡ് ടെക്‌നോളജി)
*ബി എസ് സി ( രസതന്ത്രം)
*ബി എസ് സി (ഊർജതന്ത്രം)
*ബി എസ് സി (ജന്തുശാസ്ത്രം)
*ബി എസ് സി (ഗണിതം)

### ബിരുദാനന്തരബിരുദം
*അറബിക്
*സാമ്പത്തികശാസ്ത്രം
*വാണിജ്യശാസ്ത്രം
*രസതന്ത്രം
*ജന്തുശാസ്ത്രം
*ജന്തുശാസ്ത്രം
*ഫുഡ് ടെക്‌നോളജി

### ഗവേഷണ കേന്ദ്രം
*ജന്തു ശാസ്ത്രം

## വിദ്യാർത്ഥി പ്രമുഖർ
*റഹ്മാൻ
*ഗോപിനാഥ് മുതുകാട്
*വി. മുസഫർ അഹമ്മദ്‌
*ആര്യാടൻ ഷൗക്കത്ത്
*പി. വി. അബ്ദുൾ വഹാബ്‌
*കുരുകേശ് മാത്യു
*ആസിഫ് സഹീർ
*യു. ഷറഫലി

## അവലംബം

*ചന്ദ്രിക ദിനപത്രം 2015 ഡിസംബർ 24
*രജത ജൂബിലി സുവനീർ 1990

വർഗ്ഗം:എം.ഇ.എസ്. സ്ഥാപനങ്ങൾ
വർഗ്ഗം:മലപ്പുറം ജില്ലയിലെ കലാലയങ്ങൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
പാർവ്വതി തിരുവോത്ത്

ഒരു ദക്ഷിണേന്ത്യൻ ചലച്ചിത്രനടിയാണ്  **പാർവ്വതി തിരുവോത്ത്. **. 2006-ൽ റിലീസ് ചെയ്ത 'ഔട്ട് ഓഫ് സിലബസ്'  എന്ന ചലച്ചിത്രത്തിലൂടെയാണ് പാർവ്വതി അഭിനയരംഗത്തെത്തുന്നത്. നോട്ട്ബുക്ക് (2006), സിറ്റി ഓഫ് ഗോഡ് (2011), മരിയാൻ (2013), ബാംഗ്ലൂർ ഡെയ്സ് ( 2014), എന്ന് നിന്റെ മൊയ്തീൻ (2015), ചാർലി ( 2015) ടേക്ക് ഓഫ്‌ (2017),ഉയരെ (2019), ഉള്ളൊഴുക്ക് (2024) എന്നീ ചലച്ചിത്രങ്ങളിൽ പാർവ്വതി അഭിനയിച്ച കഥാപാത്രങ്ങൾ ശ്രദ്ധിക്കപ്പെട്ടിരുന്നു. 2015-ലെ കേരളസംസ്ഥാന ചലച്ചിത്രപുരസ്കാരത്തിൽ എന്ന് നിന്റെ മൊയ്തീൻ , ചാർലി എന്നീ ചിത്രങ്ങളിലെ അഭിനയത്തിനു മികച്ച നടിക്കള്ള പുരസ്കാരം ലഭിച്ചു. മികച്ച നടിയ്ക്കുള്ള 2017 ലെ കേരളസംസ്ഥാന ചലച്ചിത്രപുരസ്കാരവും പാർവതിയ്ക്ക് ലഭിച്ചു.

## ആദ്യകാല ജീവിതവും വിദ്യാഭ്യാസവും
കേരളത്തിലെ കോഴിക്കോട് ജില്ലയിൽ 1987ൽ ജനിച്ചു. പി വിനോദ്കുമാറും, ടി.കെ. ഉഷകുമാരിയും ആണ് പാർ‌വ്വതിയുടെ മാതാപിതാക്കൾ. കരുണാകരൻ ഒരു സഹോദരനും ഉണ്ട്. പാർവതിയുടെ സ്കൂൾ കാലത്ത് കുടുബം തിരുവനന്തപുരത്തേക്ക് താമസം മാറ്റി. പാങ്ങോട് കേന്ദ്രീയവിദ്യാലയത്തിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി. കേരള സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബി.എ നേടി.

## സിനിമ ജീവിതം
2006 ൽ പുറത്തിറങ്ങിയ 'ഔട്ട് ഓഫ് സിലബസ്' എന്ന ചിത്രത്തിൽ സഹതാരമായി പാർവ്വതി അഭിനയരംഗത്ത് അരങ്ങേറ്റം കുറിച്ചത്. പന്ത്രണ്ടാംക്ലാസിൽ പഠിക്കുമ്പോൾ കിരൺ ടിവിയിൽ അവതാരകയായിരിക്കെയാണ് ഔട്ട് ഓഫ് സിലബസ്. മലയാളത്തിന് പുറമേ തമിഴിലും, ബോളിവുഡിലും സാന്നിദ്ധ്യമറിയിച്ചിട്ടുണ്ട്.

അഭിനയിച്ച ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1988-ൽ ജനിച്ചവർ
അവെസ്താൻ ഭാഷ

**അവെസ്താൻ ഭാഷ** (),,മുൻപ്  സെന്ദ് എന്നറിയപ്പെട്ടു. കിഴക്കൻ ഇറാനിയൻ ഭാഗങ്ങളിൽ ഉപയോഗിച്ചുവന്നിരുന്ന ഇറാനിലെ ഒരു ഭാഷയാണ് ഇത്.   സൊരാഷ്ട്രിയ മതത്തിന്റെ എഴുത്തുകൾ ഈ ഭാഷയിലാണ്. ആ മതത്തിന്റെ ഗ്രന്ഥങ്ങൾ *സെന്ദ് അവെസ്ത* - ഈ ഭാഷയിലാണ് എഴുതപ്പെട്ടത്. ഇതിൽനിന്നാണ് ഈ പേരുണ്ടായത്. ഇത് വളരെ പഴക്കമുള്ളതും വിശുദ്ധമായതുമായ ഭാഷയായാണിതിനെ കണക്കാക്കിയിരുന്നത്. ഇത് ഇന്ന് ഒരു നിർജ്ജീവമായ ഭാഷയായി ഗണിച്ചു വരുന്നു. മതപരമായ കാര്യങ്ങൾക്കു മാത്രമേ ഇത് സാധാരണ ഉപയോഗിച്ചുവരുന്നുള്ളൂ. ഇന്തോ - ആര്യൻ ഭാഷകളിൽ ഇന്നും പ്രചാരത്തിലുള്ള വേദത്തിലെ സംസ്കൃതവുമായി അടുത്ത ബന്ധമുള്ള ഭാഷയാണിത്. 

## അവെസ്താൻ ഭാഷയുടെ വളർച്ചയുടെ വ്യത്യസ്ത ഘട്ടങ്ങൾ
അവെസ്താൻ ഭാഷയ്ക്ക് പൊതുവായി നേർത്ത രണ്ടു രൂപങ്ങളുണ്ട് - പഴയ അവെസ്താൻ (ഗാഥിക് അവെസ്താൻ) എന്നും യുവ അവസ്താൻ എന്നും. ഇവയിൽ പഴയ അവെസ്താനിൽ നിന്നല്ല പുതിയ അവസ്താൻ ഭാഷ ഉൽഭവിച്ചത്. അവസ്താൻ ഭാഷ കാലത്തിന്റെ മാറ്റത്തിന് വളരെയധികം വിധേയമായിട്ടുണ്ട്. 
## ശബ്ദശാസ്ത്രം
Vowels:
:
Consonants:
:
:
### വ്യഞ്ജനങ്ങൾ

According to Beekes,  and  are allophones of  and  respectively (in Old Avestan).

### സ്വരങ്ങൾ

## വ്യാകരണം
### നാമങ്ങൾ

### ക്രിയകൾ

## ഉദാഹരണമായി ഒരു ഖണ്ഡിക

വർഗ്ഗം:ഇറാനിയൻ ഭാഷകൾ

## അവലംബം
മുസ്‌ലിം യൂത്ത് ലീഗ്

ഇന്തൃയിലെ ഒരു രാഷ്ട്രീയ യുവജന സംഘടനയാണ് **ഇന്തൃൻ യൂനിയൻമുസ്ലിം യൂത്ത് ലീഗ്**. മുസ്ലിം ലീഗിന്റെ യുവജന വിഭാഗമായി പ്രവർത്തിക്കുന്ന ഈ സംഘടന കോഴിക്കോട് ആസ്ഥാനമായി പ്രവർത്തിക്കുന്നു.

## ഘടകങ്ങൾ
*ദേശീയ കമ്മിറ്റി
*സംസ്ഥാന കമ്മിറ്റി
*ജില്ലാ കമ്മിറ്റി
*നിയമസാഭാ മണ്ഡലം കമ്മിറ്റി
*പഞ്ചായത്ത്‌ / മുനിസിപ്പൽ (നഗരസഭാ) കമ്മിറ്റി
*വാർഡ്‌ / ഡിവിഷൻ കമ്മിറ്റി

## അംഗത്വം
സംഘടനാ ഭരണഘടനയുടെ *ആർട്ടിക്കിൾ-6*, സംഘടനാ അംഗത്വവുമായി ബന്ധപ്പെട്ടിരിക്കുന്നു. ഇതനുസരിച്ച്, താഴെ പറയുന്ന വിധത്തിലാണ് സംഘടനാ അംഗത്വം വിതരണം ചെയ്യുന്നത്.

*സംഘടനയുടെ ഭരണഘടനയുടെ നിയമങ്ങളും മൂല്യങ്ങളും അംഗീകരിക്കുന്ന / അനുസരിക്കുന്ന  (ഒന്നാം വകുപ്പ് പ്രകാരം) 18 വയസ്സിനും 40 വയസ്സിനും ഇടയിൽ പ്രായമുള്ള, അംഗത്വ ഫോം (ഫോം-എ) പൂരിപ്പിച്ച് നൽക്കുന്നതുമായ ഏതൊരാൾക്കും സംഘടനയിൽ അംഗത്വം ലഭിക്കുന്നതാണ്.

*അംഗത്വം ലഭിക്കുന്ന ആൾ, മുസ്‌ലിം ലീഗ് അല്ലാതെ മറ്റൊരു രാഷ്ട്രീയ കക്ഷിയുടെ പ്രവർത്തകാനോ അംഗമോ ആവാൻ പാടുള്ളതല്ല.

*മൂന്ന് വർഷമാണ്‌ സംഘടനാ അംഗത്വത്തിന്റെ കാലാവധി.

## ഭാരവാഹികൾ
### പ്രധാന ഭാരവാഹികൾ
* സംസ്ഥാന പ്രസിഡണ്ട്‌ - പാണക്കാട് മുനവ്വറലി ശിഹാബ് തങ്ങൾ (മലപ്പുറം) 
* ജനറൽ സെക്രട്ടറി -പി.കെ ഫിറോസ് (കോഴിക്കോട്)
* ട്രഷറർ - പി ഇസ്മായിൽ വയനാട് 

### വൈസ് പ്രസിഡണ്ടുമാർ
* മുജീബ് കാടേരി മലപ്പുറം 
* ഫൈസൽ ബാഫഖി തങ്ങൾ
* അഷ്‌റഫ് എടനീർ കാസർകോഡ് 
* കെ എ മാഹിൻ

### സെക്രട്ടറിമാർ
* സി കെ മുഹമ്മദലി കണ്ണൂർ 
* ഗഫൂർ കോൽകളത്തിൽ പാലക്കാട് 
* ടി പി എം ജിശാൻ കോഴിക്കോട് 
* അഡ്വ നസീർ കാര്യറ കൊല്ലം 

>

## വിലാസം

*ബാഫഖി യൂത്ത് സെന്റർ, കോഴിക്കോട്, 673 001.

## അവലംബം

വർഗ്ഗം:കേരളത്തിലെ യുവജന സംഘടനകൾ
വർഗ്ഗം:ഇന്ത്യയിലെ യുവജന സംഘടനകൾ
വർഗ്ഗം:ഇന്ത്യൻ യൂണിയൻ മുസ്ലിം ലീഗ്
ഖാദിരിയ്യ

വർഗ്ഗം:സൂഫിമാർഗ്ഗം
ഇസ്ലാമിലെ സൂഫിസത്തിൻറെ ഒരു ഭാഗങ്ങളായ ത്വരീഖത്തുകളിലൊന്നാണ് **ഖാദിരിയ്യ**. (Arabic: **القادريه**, Persian:**قادریه**, ) ഖദ്രി, ക്വാദിരിയ, എൽകാദിരി എന്നിങ്ങനെ വിവിധ പേരുകളിലും ഇത് അറിപ്പെടുന്നു. ശൈഖ് അബ്ദുൽ ഖാദിർ ജീലാനി(റ) വിൻ്റെ പേരിൽ നിന്നാണ് ഈ പേര് ഉരുത്തിരിഞ്ഞുവന്നിട്ടുള്ളത്.(1077–1166 CE, ജീലാനി എന്ന വിളിപ്പേരിലും അറിയപ്പെടുന്നു) ഇറാനിലെ ഗീലാനി എന്ന സ്ഥലത്തായിരുന്നു അദ്ദേഹത്തിൻറെ ജനനം.

അറേബ്യൻ രാജ്യങ്ങളിലും മറ്റുമായി ഇതിൻറെ വിവിധ ശാഖകൾ കാണപ്പെടുന്നുണ്ട്.കൂടാതെ തുർക്കി, ഇന്തോനേഷ്യ,അഫ്ഗാനിസ്ഥാൻ,ഇന്ത്യ,ബംഗ്ലാദേശ്,പാകിസ്താൻ, ബാൽക്കൻ,റഷ്യ,ഫലസ്തീൻ,ഇസ്റായേൽ,ചൈന തുടങ്ങിയ രാജ്യങ്ങളിലും ഖാദിരിയ ത്വരീഖത്തിൻറെ ശാഖകളുണ്ട്. [2] കൂടാതെ കിഴക്കേ ആഫ്രിക്ക ,പടിഞ്ഞാറെ ആഫ്രിക്ക എന്നിവിടങ്ങളിലും ഈ ശാഖ പ്രവർത്തിക്കുന്നുണ്ട്.
## ചരിത്രം
പ്രശസ്ത പേർഷ്യൻ സൂഫി പണ്ഡിതനും ഇസ്ലാമത പ്രബോധകനുമായിരുന്നു ശൈഖ് അബ്ദുൽ ഖാദിർ ഗീലാനി അഥവാ അബ്ദുൽ ഖാദർ അൽ ജിലാനിയാണ് ഈ പ്രസ്ഥാനത്തിൻറെ സ്ഥാപകൻ. 1119 CE യിൽ ഇദ്ദേഹം മരണപ്പെട്ടതോടെ ഈ വിഭാഗത്തിലെ അണിയായിരുന്ന അബു സഈദ് അൽ മുബാറക് ആണ് പിന്നീട് നേതാവായത്.1166 ൽ അദ്ദേഹം മരണപ്പെടുന്നത് വരെ ശൈഖ് അബു സഈദ് അൽ മുബാറകുും കുടുംബവും അവിടത്തെ മദ്രസയിലാണ് ജീവിച്ചത്.അദ്ദേഹത്തിൻറെ മരണശേഷം അബ്ദുൽ ഖാദിർ ഗീലാനിയുടെ മകൻ അബ്ദുറസാഖ് ജീലാനി ശൈഖ് സ്ഥാനത്തെത്തി തൻറെ പൂർവികരായ പുണ്യാത്മാക്കളുടെ ചരിത്രരചന അഥവാ ഹാഗിയോഗ്രഫി തയ്യാറാക്കി.

1258ൽ മംഗോളിയക്കാർ ബാഗ്ദാദ് ആക്രമിച്ചപ്പോൾ  ചുരുക്കം  ഖാദിരിയ്യ സൂഫി സന്യാസികൾ മാത്രമാണ്   പ്രതിരോധിക്കാനുണ്ടായത്.  മംഗോളിയൻ  കൂട്ടക്കൊലയ്ക്ക് ശേഷവും  ഖാദിരിയ്യ ത്വരീഖത്ത് അവിടം സജീവമായി തന്നെ നിലകൊണ്ടു.

15ാം നൂറ്റാണ്ടിൻറെ അന്ത്യത്തോടെ ഖാദിരിയ്യ ത്വരീഖത്ത് പലവിഭാഗങ്ങളുണ്ടാകുകയും മൊറോക്കോ,സ്പെയിൻ,തുർക്കി,ഇന്ത്യ, എത്യോപ്യ, സൊമാലിയ,മാലി ദ്വീപ് എന്നിവിടങ്ങളിലേക്ക് വ്യാപിക്കുകയും ചെയ്തു.1508 മുതല് 1534 വരെ ബാഗ്ദാദ് സഫവിദിൻറെ ഭരണമായിരുന്നപ്പോൾ ഖാദിരിയ്യ ശൈഖിനെ ബാഗ്ദാദിൻറെ ഉന്നത സൂഫിയായി നിയമിച്ചു. . 1674 മുതൽ 1689 വരെ ചൈനയിലൂടെ യാത്ര ചെയ്ത് ശൈഖ് ഖാജ അബ്ദുള്ള ( മുഹമ്മദിൻറെ പിൻഗാമിയായിരുന്നു ഇദ്ദേഹം) മതപ്രബോധനം നടത്തി.
ഇദ്ദേഹത്തിൻറെ ശിഷ്യനായ ക്വി ജിൻഗ്യി അൽ-ദിൻ (Qi Jingyi Hilal al-Din) ആണ് ചൈനയിൽ ഖാദിയ ത്വരീഖത്തിൻറെ പ്രചാരണം ഏറ്റെടുത്തത്.ലിൻസിയ(Linxia City)നഗരത്തിലാണ് അദ്ദേഹത്തെ കബറടക്കിയത്. ഖാദിരിയ്യ ത്വരീഖത്തിൻറെ പ്രധാന കേന്ദ്രമാണ് ഈ മഖ്ബറ. 17ാം നൂറ്റാണ്ടോടെ ഖാദിരിയ്യ ത്വരീഖത്ത് ഓട്ടോമൻ സാമ്രാജ്യത്തിലൂടെ കിഴക്കൻ യൂറോപ്പിലുമെത്തി.

മൗല അൽ ബുഖാരി(കണ്ണൂർ)സയ്യിദ് അബ്ഗുർറഹ്മാൻ ഹൈദ്രൂസി (പൊന്നാനി)), ശൈഖ് സൈനുദ്ദീൻ മഖ്ദൂം പൊന്നാനി , സയ്യിദ് ഖുത്ബ് അലവി മൻപുറമി, ഉമർ ഖാളി , ഖാദി മുഹമ്മദ് ,ആലി മുസ്‌ലിയാർ, ശൈഖ് അബൂബക്കർ ആലുവ,sayyid fazal pookoya thanghal anthary [kondotty airport dargha] തുടങ്ങിയവർ കേരളീയ സമൂഹത്തിനു ചിര പരിചിതനായ ചിലരാണ്.ഇന്ത്യൻ ചരിത്രത്തിലെ  ആദ്യ നാവിക പട കമാന്റർമാരായിരുന്ന കുഞ്ഞാലി മരയ്ക്കാർമാർ ഖാദിരിയ്യ ത്വരീഖത്തിലെ മുരീദന്മാരായിരുന്നു.

 
പടിഞ്ഞാറെ ഇന്ത്യയിൽ സുൽത്താൻ ബാഹു (Sultan Bahoo )ആണ് ഖാദിരിയ്യ ത്വരീഖത്ത് വ്യാപിപ്പിച്ചത്.

## സവിശേഷതകൾ

* ഖാദിരിയ്യ ത്വരീഖത്തിന് കേന്ദ്രീകൃതമായ ഒരു രീതിയില്ല. ഓരോ കേന്ദ്രത്തിനും സ്വതന്ത്രമായി വ്യാഖ്യാനിക്കാനും കർമ്മങ്ങൾ ആവിഷ്കരിക്കാനും സ്വാതന്ത്ര്യമുണ്ട്.
* റോസ് ആണ് ഇതിൻറെ ക്രമാനുഗതത്തെ സൂചിപ്പിക്കാനുപയോഗിക്കുന്നത്.

## അവലംബങ്ങൾ

## അധികവായനക്ക്
* Abun-Nasr, Jamil M. "The Special Sufi Paths (Taqiras)." Muslim Communities of Grace: The Sufi Brotherhoods in Islamic Religious Life. New York: Columbia UP, 2007. 86-96.
ചിശ്തിയ്യ

**ചിശ്തിയ്യ** . ഇസ്ലാമിക സൂഫിസത്തിലെ ഒരു ധാരയാണ് ചിശ്തിയ്യ ത്വരീഖത്ത്.  (English:**Chishtī Order ** *chishtī*;  *shishtī*). ചിശ്തി എന്ന വാക്ക് രൂപം കൊണ്ടത് അഫ്ഗാനിസ്ഥാനിലെ ഹീററ്റി( Herat)നടുത്തുള്ള ചിശ്ത് എന്ന എന്ന കൊച്ചു പട്ടണത്തിൽ നിന്നും രൂപം കൊണ്ടതിൻറെ പേരിലാണ്. എ.ഡി 930 ലാണ് ഈ ധാര രൂപം കൊള്ളുന്നത്.സിറിയയിൽ ജനിച്ച് വളർന്ന ഖാജാ അബൂഇസ്ഹാഖ് ശാമി(റ) യാണ് ചിശ്തി ത്വരീഖത്തിന്റെ സംസ്ഥാപകൻ.  ഇവരിലേക്ക് ചേർത്താണ് ചിശ്തി ത്വരീഖത്ത് അറിയപ്പെടുന്നത്. എന്നാൽ മുഈനുദ്ദീനുൽ ചിശ്തിയാണ് ഈ ത്വരീഖത്തിന്റെ സംസ്ഥാപകൻ എന്ന ധാരണ ശരിയല്ല. സ്നേഹം, സഹിഷ്ണുത, ആർജ്ജവം എന്നീ കാര്യങ്ങൾക്ക് വേണ്ടിയാണ് ഈ ധാര നിലകൊള്ളുന്നത്.

ചിശ്ത്തി  ത്വരീഖത്തിന്റെ  പ്രാരംഭ അനുയായികൾ അഫ്ഗാനിസ്ഥാനിലും തെക്കനേഷ്യയിലുമായിരുന്നു. അബൂഇസ്ഹാഖ് ചിശ്തിയുടെ പിൻഗാമികളിൽ പ്രധാനിയാണ് ഉസ്മാൻ ഹാറൂനി(റ). അവരിൽ നിന്നും ഖാജ   മുഈനുദ്ദീന്(റ) ത്വരീഖത് ലഭിച്ചു ഹി.583ൽ തന്റെ പതിനാലാം വയസ്സിൽ ഖുതുബുദ്ദീൻ(റ) ഖാജാ മുഈനുദ്ദീനുമായി ബൈഅത് ചെയ്യുകയും നബിയുടെ നിർദ്ദേശപ്രകാരം ഖാജാ മുഈനുദ്ദീൻ(റ) ഇന്ത്യയിലേക്ക് പുറപ്പെട്ടപ്പോൾ ബഗ്ദാദിൽ വെച്ച് ശൈഖ് അബുല്ലൈസ് സമർഖന്തിയുടെ പള്ളിയിൽ വെച്ച്  ഖുതുബുദ്ദീൻ ബക്തിയാർ കഅ്കിയെ തന്റെ ഖലീഫയായി (പിൻഗാമിയായി) പ്രഖ്യാപിക്കുകയും ചെയ്തു. അന്ന് ഖുതുബുദ്ദീന്(റ) പതിനേഴ് വയസ്സായിരുന്നു പ്രായം.പന്ത്രണ്ടാം നൂറ്റാണ്ടിൻറെ മധ്യത്തോടെ
ഖാജാ മൊഈനുദ്ദീൻ ചിശ്തി യാണ് Lahore (Punjab), Ajmer (Rajasthan)  എന്നിവിടങ്ങളിൽ ഈ ത്വരീഖത്തിന് ബീജാവാപം നൽകിയത്. ഇന്ന് ഈ ത്വരീഖത്തിന് നല്ല  പല ശാഖകളും കാണാവുന്നതാണ് പക്ഷെ ധാരയിൽ  ചിശ്ത്തിമാർ  അയ്ക്യത്തിലാണ് .12 ാം നൂറ്റാണ്ട് മുതൽ ദക്ഷിണേഷ്യയിലെ പ്രധാന സൂഫി ത്വരീഖത്തിലൊന്നാണ് ഇത്. സൂഫിസം മൂലം ഒരുപാട് ജനങ്ങൾ ഇസ്ലാം സ്വീകരിച്ച കൂട്ടത്തിൽ ഇന്ത്യ ഉൾപ്പെടെ ഉള്ള ദക്ഷിണ ഏഷ്യൻ രാജ്യങ്ങളിൽ ഉള്ള ജനങൾക്ക്  ചിശ്ത്തി ത്വരീഖിത്ത് മൂലം ഇസ്ലാമിന്ടെ വെളിച്ചം ലഭിച്ചു ഖാജാ മൊയ്‌നുദ്ദിൻ ചിശ്ത്തി മൂലം 90ലക്ഷത്തിൽ അധികം ജനങൾക്ക് ഇസ്ലാം സ്വീകരിക്കാൻ അവസരം ലഭിച്ചു. ഇഹ്‌സാൻ  .

## അവലംബം

വർഗ്ഗം:ഇസ്ലാം മതം ഇന്ത്യയിൽ
വർഗ്ഗം:സൂഫിമാർഗ്ഗം
ചാൾസ് പെറാൾട്ട്

**ചാൾസ് പെറാൾട്ട്** (12 ജനുവരി 1628 – 16 മേയ് 1703) ഒരു ഫ്രഞ്ച് എഴുത്തുകാരനും ഫ്രഞ്ച് അക്കാദമി പ്രതിനിധിയും ആയിരുന്നു. യക്ഷിക്കഥകൾ (fairy tales) എന്ന ഒരു പുതിയ രചനാ സങ്കേതം കൊണ്ടുവന്നത് അദ്ദേഹമാണ്. നാടോടി കഥകളിൽ നിന്നും ഉരുത്തിരിഞ്ഞു വന്നതാണ്  കെട്ടുകഥകൾ എന്നും അറിയപ്പെടുന്ന ഈ രചനാ ശാഖ.  അദ്ദേഹത്തിൻറെ മികച്ച കൃതികളിൽ  ലിറ്റിൽ റെഡ് റൈഡിംഗ് ഹുഡ് (*[[Little Red Riding Hood]]*), *സിൻഡറെല്ല* (*[[സിന്ദ്രല്ല]]*), *പസ് ഇൻ ബൂട്ട്സ്* (*[[പസ് ഇൻ ബൂട്ട്സ്]]*), *ഉറങ്ങുന്ന സുന്ദരി* (*[[Sleeping Beauty|ഉറങ്ങുന്ന സുന്ദരി]]*) എന്നിവ ഉൾപ്പെടും..

## ജീവിതവും സംഭാവനകളും
ഫ്രാൻസിലെ ഒരു ഇടത്തരം സമ്പന്ന കുടുംബത്തിലായിരുന്നു പെറാൾട്ടിൻറെ ജനനം. പിയറി പെറാൾട്ടിൻറെയും പാക്വേറ്റ് ലെ ക്ലാർക്കിൻറെയും ഏഴാമത്തെ മകനായിരുന്നു പെറാൾട്ട്. നല്ല സ്കൂൾ വിദ്യാഭ്യാസം നേടി നിയമം കൂടി പഠിച്ചതിനു ശേഷം തൻറെ അച്ഛൻറെയും മൂത്ത ജ്യേഷ്ഠൻറെയും പാത പിന്തുടർന്ന് സർക്കാർ ഉദ്യോഗം കരസ്ഥമാക്കി.
## അവലംബം

## പുറം കണ്ണികൾ

*
*
*
* 
* 
* 
*
*Charles Perrault's fairy tales  at World of tales 
*SurLaLune Fairy Tale Pages: Fairy Tales of Charles Perrault 
*  Charles Perrault, his work in audio version  
*Fairy Tales of Charles Perrault
* The Tales of Mother Goose  - Illustrated fairy Tales of Charles Perrault

വർഗ്ഗം:ഫ്രഞ്ച് എഴുത്തുകാർ
ലഫ്റ്റനന്റ് ജനറൽ

കരസേനയിലെ ഒരു ഉന്നത പദവിയാണ് ലഫ്റ്റനന്റ് ജനറൽ. 
യുദ്ധക്കളത്തിൽ ജനറലിനു താഴെയും മേജർ ജനറലിനു മുകളിലും റാങ്കുള്ള ഉപസൈന്യാധിപനാണു **ലഫ്റ്റനന്റ് ജനറൽ (lieutenant general)**. ഉപകരസേനാമേധാവി, കരസേനയിലെ മറ്റു വിഭാഗങ്ങളുടെ മേധാവി തുടങ്ങി ഉന്നത സ്ഥാനം വഹിക്കുന്നവരാണിവർ.

വർഗ്ഗം:പട്ടാളം
വർഗ്ഗം:സൈനിക റാങ്കുകൾ

## അവലംബം
ഒ.സി.എൽ.സി.

ഒ.സി.എൽ.സി. (ഓൺലൈൻ കമ്പ്യൂട്ടർ ലൈബ്രറി സെന്റർ, Inc.) ലോകമെമ്പാടുമുള്ള ഗ്രന്ഥശാലകൾക്കും ഗ്രന്ഥ‍ശാലാസമൂഹത്തിനും സാങ്കേതിക സേവനങ്ങളും സഹായങ്ങളും ലഭ്യമാക്കുവാൻ പ്രവർത്തിക്കുകയും അതിനുവേണ്ട ഗവേഷണങ്ങളും പഠനങ്ങളും നടത്തിവരികയും ചെയ്യുന്ന സ്ഥാപനമാണ്. ഒരു ലാഭേച്ഛയുമില്ലാതെ പ്രവർത്തിക്കുന്ന ഒരു സ്ഥാപനമാണിത്.  1967 ൽ ഒഹിയോ കോളേജ് ലൈബ്രറി സെന്റർ എന്ന പേരിലാണ് സ്ഥാപിതമായത്. ** **ഒ.സി.എൽ.സി. യും അതിൽ അംഗത്വമെടുത്തിട്ടുള്ള ഗ്രന്ഥശാലകളും ചേർന്നാണ് ലോകത്തിലെ ഏറ്റവും വലിയ online public access catalog (OPAC) ആയ  വേൾഡ്കാറ്റ് (വിശ്വഗ്രന്ഥസൂചി) നിർമിച്ചതും നിലനിർത്തുന്നതും. '''


## ചരിത്രം
thumb|321x321px|Fred Kilgour (ഒ.സി.എൽ.സി. യുടെ ആദ്യ അദ്ധ്യക്ഷൻ)|കണ്ണി=Special:FilePath/Kilgour_Portrait.jpg
thumb|261x261px|ഒ.സി.എൽ.സി. യുടെ ആസ്ഥാനം (ഒഹിയോ)
1967 ൽ സ്ഥാപിതമായ ഒ.സി.എൽ.സി. യുടെ ആദ്യകാല പേര് ഒഹിയോ കോളേജ് ലൈബ്രറി സെന്റർ എന്നായിരുന്നു. ഒഹിയോയിലെ ലൈബ്രറികൾ തമ്മിൽ സഹകരിച്ച് പ്രവർത്തിക്കുവാൻ വേണ്ടി അവയ്ക്കിടയിൽ ഒരു കമ്പ്യൂട്ടർ ശൃഖല സ്ഥാപിക്കുക എന്ന ഉദ്ദേശ്യത്തോടുകൂടിയാണ് ഒ.സി.എൽ.സി. സ്ഥാപിതമായത്. ഇതിനായി 1967 ജുലൈ 5 ന് ഒഹിയോ സ്റ്റേറ്റ് സർവ്വകലാശാലയിൽ ഇവർ ഒത്തുചേരുകയും ലാഭേച്ഛയില്ലാതെ പ്രവർത്തിക്കുന്ന സഹകരണ ഉടമ്പടിയിൽ ഒപ്പുവെക്കുകയും ചെയ്തു. Frederick G. Kilgour ആയിരുന്നു ഒ.സി.എൽ.സി. യുടെ ആദ്യ അദ്ധ്യക്ഷൻ. ഇദ്ദേഹം Yale University യിലെ മെ‍ഡിക്കൽ സ്കൂൾ ലൈബ്രേറിയനായിരുന്നു. 
1971 ആഗസ്ത് 26 ന്  ഒഹിയോ സർവ്വകലാശാലയിലെ Alden Library ൽ ആണ് ഒ.സി.എൽ.സി. വഴി ഓൺലൈൻ കാറ്റലോഗിങ് തുടങ്ങിയത്.  ഇതാണ് ലോകത്തിലാദ്യത്തെ online cataloging സംരംഭം. 
thumb|261x261px|ഒ.സി.എൽ.സി. യുടെ ലീഡനിലെ കാര്യാലയം

## അവലംബം

വർഗ്ഗം:ഗ്രന്ഥാലയശാസ്ത്രം
ലിൻസിയ

ചൈനയിലെ ഗാൻസു പ്രവിശ്യയിലെ ഒരു നഗരമാണ് **ലിൻസിയ**.(Chinese: 河州; pinyin: Hézhōu; Wade–Giles: Ho-chou), ഹെസൗ എന്ന പേരിലും ഇതറിയപ്പെടുന്നു. പ്രവിശ്യാ തലസ്ഥാനമായ ലാൻ‌ഷൗവിന്റെ തെക്കുപടിഞ്ഞാറായി 150 കിലോമീറ്റർ (93 മൈൽ) (റോഡ് മാർഗം) ഡാക്സിയ നദിയുടെ താഴ്വരയിലാണ് ഇത് സ്ഥിതിചെയ്യുന്നത് (മഞ്ഞ നദിയുടെ വലതു കൈവഴിയായി). 

## അവലംബം

*
*
*
*

വർഗ്ഗം:ചൈനയിലെ നഗരങ്ങൾ
ജലതരംഗം (സംഗീതോപകരണം)

ഒരു ഇന്ത്യൻ സംഗീത ഉപകരണമാണ് **ജലതരംഗം** (Jalatharamgam). കോപ്പ കൊണ്ടോ ലോഹം കൊണ്ടോ ഉള്ള കുറച്ചുപാത്രങ്ങളും അവയിൽ പല അളവിൽ വെള്ളം നിറച്ച് രണ്ട് ചെറിയ കമ്പുകൾ കൊണ്ട് കൊട്ടിയാണ് ഇതിൽ നിന്നും നാദം ഉണ്ടാക്കുന്നത്. വാൽസ്യായനന്റെ കാമസൂത്രത്തിൽ ഇതെപ്പറ്റി പരാമർശമുണ്ട്.

## അവലംബം

## പുറത്തേക്കുള്ള കണ്ണികൾ
ഫിഫ ബാലൺ ഡി ഓർ

ലോക ഫുട്ബോളിനെ നിയന്ത്രിക്കുന്ന ആഗോള സംഘടനയായ ഫിഫ, ഓരോ വർഷത്തെയും മികച്ച ഫുട്ബോൾ താരത്തിനു നൽകുന്ന പുരസ്കാരമാണ് **ഫിഫ ബാലൺ ഡി ഓർ** (FIFA Ballon d'Or) അഥവാ **സ്വർണ്ണപ്പന്ത്**. ദേശീയ ടീം ക്യാപ്റ്റൻമാർ, പരിശീലകർ, മാധ്യമപ്രവർത്തകർ, എന്നിവർ നൽകുന്ന വോട്ടിന്റെ അടിസ്ഥാനത്തിലാണ് ജേതാവിനെ തെരഞ്ഞെടുക്കുന്നത്. സ്വിറ്റ്സർലന്റിലെ സൂറിച്ചിലുള്ള ഫിഫ ആസ്ഥാനത്തെ കോൺഗ്രസ് ഹാളിൽ വച്ച് പുരസ്കാര പ്രഖ്യാപനം നടത്തുന്നു.

2010-ൽ അർജന്റീനയുടെ ലയണൽ മെസ്സിക്കാണ് ആദ്യമായി പുരസ്കാരം ലഭിച്ചത്. പിന്നീടുള്ള രണ്ടു വർഷങ്ങളിലും (2011-ലും 2012-ലും) പുരസ്കാരം നിലനിർത്തിക്കൊണ്ട് ആദ്യത്തെ ഹാട്രിക് നേട്ടവും മെസ്സി സ്വന്തമാക്കിയിരുന്നു. ഏറ്റവുമൊടുവിൽ 2015-ലെ പുരസ്കാരവും മെസ്സിക്കായിരുന്നു. ഇതോടെ നാലു ഫിഫ ബാലൺ ഡി ഓർ പുരസ്കാരങ്ങളും 2009-ലെ വേൾഡ് പ്ലെയർ ഓഫ് ദി ഇയർ പുരസ്കാരവും ഉൾപ്പെടെ അഞ്ചു ലോക ഫുട്ബോളർ പുരസ്കാരങ്ങൾ ഇദ്ദേഹം നേടിയിട്ടുണ്ട്. 2013-ലെയും 2014-ലെയും ഫിഫ ബാലൺ ഡി ഓർ പുരസ്കാരം പോർച്ചുഗലിന്റെ ക്രിസ്റ്റ്യാനോ റൊണാൾഡോയ്ക്കാണ് ലഭിച്ചത്.

1956 മുതൽ 2009 വരെ മികച്ച ലോക ഫുട്ബോളറിനു ഫിഫ വേൾഡ് പ്ലെയർ ഓഫ് ദി ഇയർ പുരസ്കാരമാണ് നൽകിയിരുന്നത്. ഈ പുരസ്കാരത്തെയും ഫ്രഞ്ച് ഫുട്ബോളിലെ **ബാലൺ ഡി ഓർ** പുരസ്കാരത്തെയും ചേർത്തുകൊണ്ട് **ഫിഫ ബാലൺ ഡി ഓർ** എന്ന പേരിൽ പുരസ്കാരം നൽകിത്തുടങ്ങിയത് 2010 മുതൽക്കാണ്. ഫിഫ ബാലൺ ഡി ഓർ പുരസ്കാരത്തോടൊപ്പം മികച്ച വനിതാ ഫുട്ബോൾ താരത്തിനുള്ള വിമെൻസ് വേൾഡ് പ്ലെയർ ഓഫ് ദി ഇയർ, മികച്ച പരിശീലകനുള്ള വേൾഡ് കോച്ച് ഓഫ് ദി ഇയർ, മികച്ച ഗോളിനുള്ള പുസ്കാസ് സമ്മാനം, ഫിഫ വേൾഡ് XI സമ്മാനം, എന്നിവയും പ്രഖ്യാപിക്കാറുണ്ട്.

## ജേതാക്കൾ
2009 വരെ മികച്ച ലോക ഫുട്ബോളർക്കു ഫിഫ നൽകിയിരുന്നത് വേൾഡ് പ്ലെയർ ഓഫ് ദി ഇയർ പുരസ്കാരമാണ്. 2010 മുതലാണ് **ഫിഫ ബാലൺ ഡി ഓർ** പുരസ്കാരം നൽകിത്തുടങ്ങിയത്. 2010 മുതലുള്ള ജേതാക്കളുടെ പട്ടിക താഴെ ചേർക്കുന്നു. 1956 മുതൽ 2009 വരെയുള്ള ജേതാക്കളുടെ പട്ടികയ്ക്കായി യൂറോപ്യൻ ഫുട്ബോളർ ഓഫ് ദ ഇയർ എന്ന താൾ കാണുക.

## ഇതും കാണുക
* ഫിഫ
* ഫിഫ വേൾഡ് പ്ലെയർ ഓഫ് ദി ഇയർ
* ഫിഫ പുഷ്ക്കാഷ് സമ്മാനം

## അവലംബം

## പുറംകണ്ണികൾ

*

വർഗ്ഗം:ഫുട്ബോൾ
വർഗ്ഗം:കായികപുരസ്കാരങ്ങൾ
യോകോഹാമ

ജപ്പാനിൽ ഏറ്റവും ജനസംഖ്യയുള്ള രണ്ടാമത്തെ നഗരവും(ടോക്കിയോ കഴിഞ്ഞാൽ), ജപ്പാനിലെ ഏറ്റവും ജനസംഖ്യയുള്ള മുനിസിപ്പാലിറ്റിയും ആണ് **യോകോഹാമ**  (),  . ഇത് കനഗവ പ്രിഫെക്ചരിന്റെ തലസ്ഥാന നഗരവുമാണ്. റ്റോക്യോ ഉൾക്കടലിനു വടക്കുപടിഞ്ഞാറായായി ഹോൺഷു ദ്വീപിൽ കാൻറ്റോ മേഖലയിൽ ടോക്കിയോ നഗരത്തിൻ തെക്കായി ഈ നഗരം സ്ഥിതിചെയ്യുന്നു,
ടോക്യോ, കൊബെ (Kobe) എന്നിവയോടൊപ്പം  ജപ്പാനിലെ പ്രമുഖ തുറമുഖങ്ങളിൽ ഒന്നാണ് യോക്കോഹാമ, ഇവിടത്തെ ജനസംഖ്യ 37 ലക്ഷം ആണ്

## അവലംബം

----
*

വർഗ്ഗം:ജപ്പാനിലെ നഗരങ്ങൾ
ശോശാമ്മ ഐപ്പ്

**ഡോ. ശോശാമ്മ ഐപ്പ്** 1942ൽ പത്തനംതിട്ടയിലെ നിരണത്തു ജനിച്ചു. വെച്ചൂർ പശുക്കളുടെ സംരക്ഷണത്തിനും അവയെപ്പറ്റി കേരളത്തിനകത്തും പുറത്തും ശാസ്ത്രീയമായ അവബോധം വളർത്താനും നേതൃത്വം വഹിച്ച ശാസ്ത്രജ്ഞ. 

കേരള കാർഷിക സർവ്വകലാശാലയിൽ വിദ്യാർത്ഥി ആയിരിക്കുമ്പോൾ ആയിരുന്നു ഈ വഴിയിൽ അവർ പ്രവർത്തനം ആരംഭിച്ചത്. 1950കളിൽ അവരുടെ വീട്ടിലും വെച്ചൂർ പശുക്കളെ വളർത്തിയിരുന്നു. 1989ലാണ് അന്യം നിന്നുപോകുമായിരുന്ന കേരളത്തിലെ തനതു കന്നുകാലികളെ സംരക്ഷിക്കാനുള്ള പ്രവർത്തനം ആരംഭിച്ചത്. കോട്ടയം ജില്ലയിലെ വൈക്കത്തിനടുത്ത വെച്ചൂരിലാണ് ഈ പശുക്കൾ ഉരുത്തിരിഞ്ഞത്. ഇവയുടെ സംരക്ഷണത്തിനായുള്ള വെച്ചൂർ പശു സംരക്ഷണ ട്രസ്റ്റിന്റെ മാനേജിങ്ങ് ട്രസ്റ്റിയാണവർ. വെച്ചുർ പശുവിന്റെ സംരക്ഷണത്തിൽ മാത്രം ഒതുങ്ങിയില്ല അവരുടെ പ്രവർത്തനങ്ങൾ. കാസർകോഡിന്റെ തനതു ജനുസായ കാസർകോഡ് പശുവിനെയും കോട്ടയത്തെ ചെറുവള്ളി പ്രദേശത്തുള്ള ചെറുവള്ളിപ്പശുവിനെയും സംരക്ഷിക്കാൻ അവർ മുൻകയ്യെടുത്തു. കുട്ടനാടൻ ചാര-ചെമ്പല്ലി താറാവുകളുടെയും അങ്കമാലി പന്നിയുടെയും സംരക്ഷണത്തിനായും അവർ പ്രവർത്തിച്ചു.

ലോക ഭക്ഷ്യ കാർഷിക സംഘടനയുടെയും ഐക്യരാഷ്ട്ര സംഘടനയുടെ വികസന പ്രൊജക്ടിന്റെയും (യു. എൻ. ഇ. പി)അംഗീകാരം ലഭിച്ചു. ഇപ്പോൾ മണ്ണുത്തിയിൽ ഇന്ദിരാനഗറിൽ താമസം. കാർഷിക സർവ്വകലാശാലയിലെ റിട്ട. പ്രൊഫസ്സർ ഡോ. എബ്രഹാം വർക്കിയാണ് ഭർത്താവ്. രണ്ടു മക്കൾ. 

ഒടുവിൽ പത്മശ്രീ പുരസ്കാരം : വെച്ചൂർ പശുക്കളുടെ സംരക്ഷണത്തിനായി ജീവിതം ഉഴിഞ്ഞുവച്ച ഡോ . ശോശാമ്മ ഐപ്പിന് 2022 ലെ പത്മശ്രീ പുരസ്കാരം ലഭിച്ചു. 
## അവലംബം
  
*മാതൃഭൂമി വാരാന്തപ്പതിപ്പ് 2014 മെയ് 4 ഞായർ.
*http://www.thehindu.com/opinion/columns/sainath/holy-cow-small-is-beautiful/article2775282.ece#
*https://en.wikipedia.org/wiki/Vechur_Cattle
*http://www.newindianexpress.com/magazine/Holy-Cow-Small-Packs-a-Big-Punch/2014/12/20/article2579349.ece 

വർഗ്ഗം:കാർഷികകേരളം
വർഗ്ഗം:ജന്തുശാസ്ത്രജ്ഞർ
വർഗ്ഗം:വനിതാ ജന്തുശാസ്ത്രജ്ഞർ
ശൈഹ്

അറബി ഭാഷയിൽ ബഹുമാനപുരസരം വിളിക്കുന്ന ഒരു പദമാണ് **ശൈഹ്**അല്ലെങ്കിൽ ശൈഖ്. (ഉച്ചാരണം   or  ;  **' , , [[plural]]  **' )transliterated **ശൈഖ്**, **ശയ്ക്**, **ശൈക്വ്**, സാധാരണയായി പിതാവിൽ നിന്നും പദവികൾ പിന്തുടർന്ന് പോരുന്ന  ഗ്രോത്രതലവന്മാരെയാണ് അറബിയിൽ ഇങ്ങനെ അഭിസംബോധനം ചെയ്യാറുള്ളത്.രാജകുടുംബ പദവിയുടെ ബഹുമാനമായും ഈ പദം ഉപയോഗിച്ചുവരുന്നു. പ്രഗല്ഭ ഇസ്ലാമിക പണ്ഡിതന്മാരെ ബഹുമാന പുരസ്കാരമായും ശൈഹ് എന്ന് വിളിക്കാറുണ്ട്.

## സൂഫി പദത്തിൽ
സൂഫിസത്തിൽ പ്രത്യേക ത്വരീഖത്തിനെ നയിക്കുന്ന നേതാവിനെ സൂചിപ്പിക്കാനാണ് ഈ പദം ഉപയോഗിക്കുന്നത്. ഉദാഹരണമായി ഖാദിരിയ്യ ത്വരീഖത്തിൻറെ നേതാവായ ശൈഖ് അബ്ദുൽ ഖാദിർ ജീലാനിയുടെ പേരിൽ ഇത് കാണാവുന്നതാണ്.

## പദോൽപ്പത്തി
വാർദ്ധക്യവുമായി ബന്ധപ്പെട്ട ഒരു ത്രിവചന ധാതുവിൽ നിന്നാണ് അറബിയിൽ ഈ പദം ഉരുത്തിരിഞ്ഞത്: , *ഷിന്-യാ'-ഖാ*' . അറേബ്യൻ ഉപദ്വീപിൽ, പ്രത്യേകിച്ച് അറേബ്യൻ ഗോത്രങ്ങൾക്കുള്ളിൽ, നേതാവ്, മൂപ്പൻ അല്ലെങ്കിൽ കുലീനൻ എന്നീ അർത്ഥങ്ങളാണ് ഈ വാക്കിനുള്ളത്. അവിടെ സമീപ നൂറ്റാണ്ടുകളിൽ ബെഡൂയിൻ ഗോത്ര നേതാവിന്റെ പരമ്പരാഗത സ്ഥാനപ്പേരായി *ഷെയ്ഖ്*  എന്ന പദം ഉപയോഗിച്ചു.അറബ് നാഗരികതയുടെ സാംസ്കാരിക സ്വാധീനം കാരണം, പ്രത്യേകിച്ച് ഇസ്ലാമിന്റെ വ്യാപനത്തിലൂടെ, ഈ വാക്ക് ലോകത്തിന്റെ മറ്റു പല ഭാഗങ്ങളിലും, പ്രത്യേകിച്ച് ആഫ്രിക്കയിലെയും ഏഷ്യയിലെയും മുസ്ലീം സംസ്കാരങ്ങളിൽ, ഒരു മതപരമായ പദമായോ പൊതുവായ ബഹുമാനാർത്ഥമായോ ഇപ്പോൾ ഉപയോഗിക്കുന്നു. &#x5B; *[[വിക്കിപീഡിയ:Citation needed|<span title="This claim needs references to reliable sources. (August 2012)">അവലംബം ആവശ്യമാണ്</span>]]* &#x5D;

## അവലംബം


വർഗ്ഗം:ഇസ്ലാമികം
ഖുറാസാൻ

**<big>ഖുറാസാൻ</big>**
----

മധ്യ കാലത്ത് നിലനിന്നിരുന്ന ഇസ്ളാമിക പ്രവിശ്യ. വടക്കു കിഴക്കു ഇറാനും മധ്യേഷ്യയും ഉൾപ്പെടുന്ന ചരിത്ര പ്രധാന മേഖലയാണു ഖുറാസാൻ  . ഇറാനിന്റെ വടക്കുകിഴക്ക്,അഫ്ഗാനിസ്ഥാന്റെ ഒരു ഭാഗം,സെൻട്രൽ ഏഷ്യയുടെ മറ്റൊരു ഭാഗം എന്നിങ്ങനെ ഖുറാസാൻ പങ്ക് വെക്കുന്നുഗ്രേറ്റർ ഇറാനിലെ വടക്കുകിഴക്കൻ പ്രവിശ്യയയായി ഈ പ്രദേശം രൂപം കൊണ്ടു. പ്രവിശ്യ നാലായി വിഭജിക്കപ്പെടികയുണ്ടായി:-

1. **[[Nishapur|നിഷാപൂർ]]** ( ഇന്നത്തെ ഇറാൻ ) 

2. **[[Merv|മർവ്]]**(ഇന്നത്തെ തുർക്കുമെനിസ്ഥാൻ)

3.**[[Herat|ഹെറാത്ത്‌]]** ( ഇന്നത്തെ അഫ്ഗാനിസ്ഥാൻ)

4. **[[Balkh|ബൽഖ്]]** 

എന്നിവ യഥാക്രമം പടിഞ്ഞാർ വടക്കു തെക്ക് കിഴക്ക് ഭാഗങ്ങളിലെ കേന്ദ്രങ്ങളായിരുന്നു . വടക്കു ഖുറാസാൻ ഓക്സഡ് വരെ നീളുന്നു . ചില വിവരങ്ങൾ അനുസരിച്ച് ട്രാൻസോക്സിയാന ( ഇന്നത്തെ ഉസ്ബകിസ്താനിലെ ബുഖാറ,സമർഖന്ദ് ) എന്നിവ ഉൾപ്പെടുന്നു വടക്കു ഭാഗത്ത് കാപ്സിയൻ തീരത്തേക്ക് വ്യാപിക്കുന്നു. ആദ്യ കാല ഇസ്‌ലാമിക ഉപയോഗം പലപ്പോഴും ജിബാൽ കിഴക്ക് എല്ലാ ഇടത്തും ഇറാഖജാമി എന്നും അറിയപ്പെടുന്നു. ഗുർഗാൻ,ഗുമിസ്‌ നഗരങ്ങൾക്ക് ചുറ്റുമുള്ള പ്രദേശമായിരുന്നു. ഇവ രണ്ടും തമ്മിലുള്ള അതിർത്തി ചരിത്രപരമായ greater ഖുറാസാനിൻറെ പടിഞ്ഞാർ ഭാഗത്ത് ഉൾകൊള്ളുന്ന ഇറാനിലെ ആധുനിക ഖുറാസാൻ പ്രവിശ്യയിൽ നിന്ന് വലിയ ചരിത്ര മേഖലയെ തിരിച്ചറിയാൻ ഇന്ന് greater ഖുറാസഖിയാണ് ഉപയോഗിക്കുന്നു .

## ഇസ്ലാമിക ദൈവശാസ്ത്രം,കർമശാസ്ത്രം,തത്വശാസ്ത്രം, ഹദീസ് എന്നീ മേഖലകളിൽ ഖുറാസാനിൽ നിന്ന്

###### <big>''1. ഇമാം മുസ്ലിം''</big>

###### <big>''2. ഇമാം അബൂ ദാവൂദ്''</big>

###### <big>''3. ഇമാം തിർമ്മുദി''</big>

###### <big>''4. ഇമാം nasaa'''</big>

###### <big>''5. ഇമാം ഗസ്സാലി''</big>

###### <big>''6. ഇമാം അൽജുഖൈനി''</big>

###### <big>''7. ഇമാം അബൂ മൻസൂർ അൽ mathureeedi''</big>

###### <big>''8. ഇമാം വഖിറുദ്ധീൻ അൽ റാസി''</big>
തുടങ്ങിയവർ ഈ പ്രവിശ്യയിൽ നിന്നുള്ളവരാണ് 

## ഇസ്ളാമിക വിശ്വസം
ഇസ്ലാമിക ഗ്രന്ഥങ്ങളിൽ പരാമർശിക്കപ്പടുന്ന **ഇമാം മഹ്ദി**  ഈ പ്രദേശത്ത് നിന്നാണ് പുറപ്പെടുന്നതെന്ന് മുസ്ലിങ്ങൾ വിശ്വസിക്കുന്നു.

## അവലംബം

വർഗ്ഗം:ഏഷ്യയിലെ ഭൂപ്രദേശങ്ങൾ
വർഗ്ഗം:ഖുറാസാൻ
വർഗ്ഗം:മധ്യകാല ഇസ്ലാമിക സുവർണ്ണയുഗം
വർഗ്ഗം:ഇസ്ലാമികം
അസുൻസിയോൺ

പരാഗ്വേയുടെ തലസ്ഥാനവും ഏറ്റവും വലിയ നഗരവുമാണ് **അസുൻസിയോൺ****Nuestra Señora Santa María de la Asunción** (, ). പരാഗ്വേ നദിയുടെ ഇടത്തേ കരയിൽ സ്ഥിതിചെയ്യുന്നു. ഇവിടത്തെ ജനസംഖ്യ 540,000 ആണ്.   

## ഭൂമിശാസ്ത്രം

അസുൻഷ്യോൺ ദക്ഷിണ അക്ഷാംശം 25° 15' , 25° 20' എന്നിവയ്ക്കിടയിലും പശ്ചിമ രേഖാംശം  57° 40' ,57° 30' എന്നിവയ്ക്കിടയിലും പരാഗ്വേ നദിയുടെ പിൽകൊമായൊ നദിയുടെ സംഗമസ്ഥാനത്തിനു സമീപമായി
പരാഗ്വേ നദിയുടെ ഇടത്തേ കരയിൽ സ്ഥിതിചെയ്യുന്നു.

## അവലംബം

വർഗ്ഗം:തെക്കേ അമേരിക്കയിലെ നഗരങ്ങൾ
വർഗ്ഗം:പരഗ്വെ
ഡേവിഡ് ബോയി

ഗായകൻ, ഗാനരചയിതാവ്, സംഗീതജ്ഞൻ, സംഗീതനിർമാതാവ്, ചിത്രകാരൻ, നടൻ എന്നീ നിലകളിൽ പ്രശസ്തനാണ് **ഡേവിഡ് റോബർട്ട് ജോൺസ് (David Robert Jones)** എന്ന **ഡേവിഡ് ബോയി (David Bowie)**. (8 ജനുവരി 1947 - 10 ജനുവരി 2016)എന്ന ഡേവിഡ് ബോയി. 5 ദശവർഷക്കാലത്തോളം ജനപ്രിയ സംഗീതകാരനായി നിലകൊണ്ടു. സംഗീത വിമർശകരുടെയും സംഗീതജ്ഞരുടെയും കാഴ്ചപ്പാടിൽ അദ്ദേഹം ഒരു നവീന രീതികൾ രൂപീകരിക്കുന്നതിൽ തത്പരനായ വ്യക്തിയായിരുന്നു. 

## ആദ്യകാലം
ലണ്ടനിലെ ബ്രിക്സ്ടണിലാണ് ബോയി ജനിച്ചത്. 

## അവലംബം

വർഗ്ഗം:1947-ൽ ജനിച്ചവർ
വർഗ്ഗം:അർബുദത്താൽ മരിച്ചവർ
ഈജിപ്ത്എയർ

ഈജിപ്റ്റിന്റെ പതാക വാഹക എയർലൈനാണ് **ഈജിപ്ത്എയർ** (Arabic: مصر للطيران, **).  എയർലൈനിൻറെ പ്രധാന ഹബ് കയ്റോ അന്താരാഷ്‌ട്ര വിമാനത്താവളമാണ്. ഈജിപ്ത്എയർ മിഡിൽ ഈസ്റ്റ്, യൂറോപ്പ്, ആഫ്രിക്ക, ഏഷ്യ, അമേരിക്കാസ് എന്നിവിടങ്ങളിലുള്ള 75-ൽ അധികം ലക്ഷ്യസ്ഥാനങ്ങളിലേക്ക് യാത്രാ വിമാനങ്ങളും ചരക്കു വിമാനങ്ങളും സർവീസ് നടത്തുന്നു.  ഈജിപ്തിൻറെ തലസ്ഥാനമായ കയ്റോ കേന്ദ്രീകരിച്ചു വിപുലമായ നെറ്റ്‌വർക്കിൽ ആഭ്യന്തര സർവീസുകൾ നടത്തി 2011-ലെ വിപ്ലവാത്മകമായ മാറ്റങ്ങൾക്കു ശേഷം ലാഭത്തിലുള്ള പ്രവർത്തനങ്ങളിലേക്ക് കടക്കാൻ ശ്രമിക്കുകയാണ് ഈജിപ്ത്എയർ.

ഈജിപ്ത്എയർ സ്റ്റാർ അലയൻസിൽ അംഗമാണ്. 2008 ജൂലൈ 11-നാണ് ഈജിപ്ത്എയർ സ്റ്റാർ അലയൻസിൽ അംഗമായത്.ഈജിപ്ത്എയറിൻറെ ഫ്രീക്വന്റ് ഫ്ലയർ പരിപാടിയുടെ പേര് ഈജിപ്ത്എയർ പ്ലസ് എന്നാണ്.

## ചരിത്രം

എയർവർക്ക്‌ കമ്പനിയുടെ ചെയർമാനായ അലൻ മുൻറ്സ് 1931-ൽ ഈജിപ്ത് സന്ദർശിച്ചു. ആ സമയത്ത് ഈജിപ്തിൽ ഒരു എയർലൈൻ തുടങ്ങാനുള്ള ആഗ്രഹം അദ്ദേഹം പ്രകടിപ്പിച്ചു. പുതിയ സംരംഭത്തിനു മിസ്ർ എയർവർക്ക്‌ എന്നു പേരു നൽകുകയും ചെയ്തു. ഈജിപ്ത് ഭാഷയിൽ ഈജിപ്തിനു പറയുന്ന പേരാണ് മിസ്ർ. ഡിസംബർ 31, 1931-ൽ പുതിയ കമ്പനിക്ക് ഈജിപ്ത്തിൽ വ്യോമയാന പ്രവർത്തനങ്ങൾ തുടങ്ങാനുള്ള പരമാധികാരം നൽകി.  ഈജിപ്ഷ്യൻ യുവാക്കളിൽ വ്യോമയാനത്തിൻറെ ഉത്സാഹം വർദ്ധിപ്പിക്കാൻ മിസ്ർ എയർവർക്കിൻറെ മിസ്ർ എയർലൈൻസ് എന്ന പേരുള്ള ഒരു വിഭാഗം ജൂൺ 7, 1932-ൽ സ്ഥാപിക്കപ്പെട്ടു.മിസ്ർ എയർവർക്കിൻറെ ആസ്ഥാനം കയ്റോയിലെ ഹെലിയോപൊലിസിലെ അൽമാസ എയറോഡ്രോമിലാണ്.

1949 മുതൽ 1957 വരെ മിസ്ർ എയർ എന്ന പേരിൽ എയർലൈൻസ് സർവീസ് നടത്തി. 1958 ഫെബ്രുവരി 1-നു ഈജിപ്തും സിറിയയും ചേർന്നു യുനൈറ്റഡ് അറബ് റിപബ്ലിക് രൂപീകരിച്ച ശേഷം എയർലൈനിൻറെ പേര് യുനൈറ്റഡ് അറബ് എയർലൈൻസ് എന്നാക്കി മാറ്റി. 1957 മുതൽ 1971 വരെ യുനൈറ്റഡ് അറബ് എയർലൈൻസ് എന്ന പേരിലാണ് എയർലൈൻസ് സർവീസ് നടത്തിയത്. 1971 മുതൽ എയർലൈൻ ഈജ്പിത്എയർ എന്ന പേരിലാണ് എയർലൈൻസ് സർവീസ് നടത്തുന്നത്.

## ലക്ഷ്യസ്ഥാനങ്ങൾ

2013 ജൂണിലെ സ്ഥിതി അനുസരിച്ചു ഈജിപ്ത്എയർ 81 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു. ഈജിപ്ത്തിൽ 12, ആഫ്രിക്കയിൽ 19, മിഡിൽ ഈസ്റ്റിൽ 20, ഏഷ്യയിൽ 7, യൂറോപ്പിൽ 21, അമേരിക്കാസിൽ 2.

2007 ഒക്ടോബറിൽ സ്റ്റാർ അലയൻസ് ചീഫ് എക്സിക്യൂട്ടീവ് ബോർഡ് ഭാവിയിൽ ഈജിപ്ത്എയറിനെ അംഗമാക്കുന്നതിനു അനുമതി നൽകി. അങ്ങനെ ഈജിത്എയർ സ്റ്റാർ അലയൻസിൽ അംഗമാകുന്ന ആദ്യ അറബ് രാജ്യവും, സൗത്ത് ആഫ്രിക്കൻ എയർവേസിനു ശേഷം രണ്ടാമത്തെ ആഫ്രിക്കൻ എയർലൈനുമായി.  ഒൻപത്‌ മാസാങ്ങൾക്കു ശേഷം ജൂലൈ 11, 2008-ൽ കയ്റോ അന്താരാഷ്‌ട്ര വിമാനത്താവളത്തിൽ നടന്ന ചടങ്ങിൽ ഈജിപ്ത്എയർ സ്റ്റാർ അലയൻസിൻറെ 21-മത്തെ അംഗമായി. 

## കോഡ്ഷെയർ ധാരണകൾ

2015 ഏപ്രിലിലെ സ്ഥിതി അനുസരിച്ചു ഈജിപ്ത്എയറുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: ഐഗീൻ എയർലൈൻസ്, എയർ കാനഡ, എയർ ചൈന, എയർ ഇന്ത്യ, ഓസ്ട്രിയൻ എയർലൈൻസ്, ബ്രസൽസ് എയർലൈൻസ്, എതിയോപിയൻ എയർലൈൻസ്, ഗൾഫ്‌ എയർ, ലുഫ്താൻസ, മലയ്ഷ്യ എയർലൈൻസ്, സ്കാണ്ടിനെവിയൻ എയർലൈൻസ്, സിങ്കപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, സ്വിസ്സ് ഇന്റർനാഷണൽ എയർലൈൻസ്, ടാപ്പ്‌ പോർച്ചുഗൽ, തായ്‌ എയർവേസ് ഇന്റർനാഷണൽ, ടുനിസ്എയർ, ടാർകിഷ് എയർലൈൻസ്, യുനൈറ്റഡ് എയർലൈൻസ്. 

## അവലംബം

വർഗ്ഗം:ഈജിപ്തിലെ വിമാനസർവീസുകൾ
വർഗ്ഗം:സ്റ്റാർ അലയൻസ് അംഗങ്ങൾ
ഷാന്ദോർ മാറായി

ഹംഗേറിയൻ എഴുത്തുകാരനും പത്രപ്രവർത്തകനുമായിരുന്നു **ഷാന്ദോർ മാറായി** (ജ: 11 ഏപ്രിൽ 1900,ആസ്ട്രിയൻ ഹംഗറി – മ:21 ഫെബ്: 1989) ഹംഗറിയിൽ നിന്നും  ഭ്രഷ്ടനായി യൂറോപ്പിൽ ഉടനീളം സഞ്ചരിച്ചിരുന്ന മാറായി  ജർമ്മനിയിൽ ഏറെക്കാലം താമസിയ്ക്കുകയുണ്ടായി. നാസികളാലും കമ്മ്യൂണിസ്റ്റ് ഭരണകൂടങ്ങളാലും ഏറെക്കാലം പീഡിപ്പിയ്കപ്പെട്ടിരുന്ന മാറായി പിൽക്കാലത്ത് അമേരിക്കയിൽ സ്ഥിരതാമസമാക്കുകയായിരുന്നു. സ്വതന്ത്ര ഹംഗറിയെക്കുറിച്ചുള്ള പ്രതീക്ഷകളാണ് അദ്ദേഹത്തിന്റെ കൃതികളിലെ ഒരു പ്രമേയം.സംസ്ക്കാരത്തിന്റെ തകർച്ചയെക്കുറിച്ചുള്ള ആശങ്കകളും അദ്ദേഹത്തിന്റെ കൃതിയിലൂടെ അദ്ദേഹം പങ്കുവെച്ചു. 1956 ഹംഗേറിയൻ വിപ്ലവത്തിനു പാശ്ചാത്യ ശക്തികൾ പിന്തുണ നൽകാതിരുന്നതിൽ മാറായിയുടെ അതൃപ്തി ശ്രദ്ധിക്കപ്പെട്ടിരുന്നു.
തന്റെ മാതൃഭാഷയിലാണ് അദ്ദേഹം മിക്ക കൃതികളും എഴുതിയിട്ടുള്ളത്.
## ആംഗലേയത്തിലേയ്ക്കു മൊഴിമാറ്റിയ കൃതികൾ

* *The Rebels* (1930, published in English in 2007), Hungarian title: *A zendülők*. ISBN 0-375-40757-X
* *Esther's Inheritance* (1939, published in English in 2008), Hungarian title: *Eszter hagyatéka*. ISBN 1-4000-4500-2
* *[[Casanova in Bolzano]]* (1940, published in English in 2004), Hungarian title: *Vendégjáték Bolzanóban* ISBN 0-375-71296-8
* *Portraits of a Marriage* (1941 & 1980, published in English in 2011), Hungarian titles: *Az igazi* (1941) and *Judit... és az utóhang* (1980) ISBN 978-1-4000-9667-1
* *[[Embers (novel)|Embers]]* (1942, published in English in 2001), Hungarian title: *A gyertyák csonkig égnek*. ISBN 0-375-70742-5
* *Memoir of Hungary* (1971, published in English in 2001), Hungarian title: *Föld, föld...!* ISBN 963-9241-10-5
* *The Withering World: Selected Poems by Sandor Marai* (Translations by John M. Ridland and Peter V. Czipott of 163 poems, published in English in 2013) ISBN 978-1-84749-331-6
## അവലംബം

വർഗ്ഗം:എഴുത്തുകാർ
വർഗ്ഗം:1900-ൽ ജനിച്ചവർ
തകാഷി ഷിമുറ

ജാപ്പനീസ് നടനും അകിരാ കുറസോവ സംവിധാനം ചെയ്ത ചിത്രങ്ങളിലെ സ്ഥിരം അഭിനേതാവുമായിരുന്നു **തകാഷി ഷിമുറാ**( മാർച്ച് 12, 1905 – ഫെബ്: 11, 1982). കുറൊസാവ സംവിധാനം ചെയ്ത 30 ചിത്രങ്ങളിൽ 21 ചിത്രങ്ങളിലും അദ്ദേഹം അഭിനയിച്ചിരുന്നു.1934 മുതൽ 1982 വരെ ആണ് ഷിമുറയുടെ അഭിനയജീവിതം.
## ജീവിതരേഖ
സമുറായി പോരാളികളുടെ  പരമ്പരയിൽപ്പെട്ട കുടുംബത്തിലായിരുന്നു ഷിമുറയുടെ ജനനം. പിതാവ് ജോലിയിൽ നിന്നു വിരമിച്ചതിനെത്തുടർന്നു ഷിമുറായ്ക്ക് പഠനച്ചെലവ് താങ്ങാൻ കഴിയാതിരുന്നതിനാൽ ഒഴിവുവേളകളിൽ ജോലിചെയ്തും പഠിച്ചുമാണ് ആദ്യകാലം നീക്കിയത്.ഇംഗ്ലീഷ് സാഹിത്യത്തിൽ തൽപ്പരനായിരുന്ന അദ്ദേഹം നാടക സംഘങ്ങളുമായും ചേർന്നു പ്രവർത്തിച്ചു.സർവ്വകലാശാലയിലൊരു നാടകവേദിയ്ക്കും 1928 ൽ ഷിമുറാ രൂപം നൽകി.
## പ്രധാന ചിത്രങ്ങൾ
*ഡ്രങ്കൺ ഏഞ്ചൽ (1948), 
*ഇകിറു (1952)
*സെവൻ സമുറായി (1954).

## അവലംബം

## പുറത്തേക്കുള്ള കണ്ണികൾ

* 
* 
* 

വർഗ്ഗം:ജാപ്പനീസ് ചലച്ചിത്ര നടന്മാർ
വർഗ്ഗം:1905-ൽ ജനിച്ചവർ
ആർതർ റൂബിൻസ്റ്റീൻ

പോളിഷ്-അമേരിക്കൻ പിയാനോ വാദകനാണ് **ആർതർ റൂബിൻസ്റ്റീൻ** (ജ: ജനു: 28, 1887 – ഡിസം: 20, 1982) ഇരുപതാം നൂറ്റാണ്ടിലെ ഏറ്റവും പ്ഗത്ഭ പിയനോ വാദകനെന്ന് ന്യൂയോർക്ക് ടൈംസ് റൂബിൻസ്റ്റീനെ വിശേഷിപ്പിക്കുകയുണ്ടായി.
## അവലംബം

വർഗ്ഗം:സംഗീതജ്ഞർ
വർഗ്ഗം:1887-ൽ ജനിച്ചവർ
ഖസ്വീദതുല് വിത് രിയ്യഃ

പ്രവാചകൻ മുഹമ്മദിനോടുള്ള പ്രേമം പ്രമേയമാക്കിയ ഒരു ലോക പ്രശസ്ത കവിതയാണ് ഖസ്വീദതുല് വിത് രിയ്യഃ. മുഹമ്മദ് അബൂബക്കര് റഷീദുല് ബഗ്ദാദി യാണ് രചയിതാവ്. അറബി അക്ഷരമാലയിലെ ഇരുപത്തിയെട്ട് അക്ഷരങ്ങളും കൂടാതെ "ലാം അലിഫും" ഉള്പ്പെടെ ഇരുപത്തി ഒന്പത് കാണ്ഡങ്ങളായിട്ടാണ് കവിതയുടെ ക്രമീകരണം. "മീം" അധ്യായത്തിലൊഴികെ ഓരോ കാണ്ഡത്തിലും ഇരുപത്തിഒന്ന് വരികളാണുള്ളത്. "മീം" മില് ഇരുപത്തിരണ്ട് വരികളുണ്ട്. ഓരോ അദ്ധ്യായത്തിലും അതതു അക്ഷരം കൊണ്ട് ആരംഭിക്കുകയും അവസാനിപ്പിക്കുകയും ചെയ്യുന്ന ആദ്യക്ഷര-അന്ത്യാക്ഷര പ്രാസരീതി ഏറെ ഹൃദ്യമാണ്.
## [[തഖ്മീസ്|തഖ്മീസുകള്]] (പഞ്ചവര്കരണം)
ഖസ്വീദതുല് വിത് രിയ്യഃക്ക് നിരവധി മഹാന്മാര് തഖ്മീസുകള് (പഞ്ചവല്കരണം) നടത്തിയിട്ടുണ്ട്.
* ഇബ്നുല് വര്റാഖ് അല് മുസ്വിലി
* അശൈഖ് ആരിഫുബില്ലാഹി സ്വദഖതുല്ലാഹില് ഖാഹിരി കായല് പട്ടണം 
* മുഹമ്മദുല് ഫാത്വിമി ബ്നുല് ഹുസൈന് അസ്സഖലി അല് ഹുസൈനി
ഖസ്വീദതുല് വിത് രിയ്യഃക്ക് മലയാളത്തില് ഒരു വ്യാഖ്യാനമുണ്ട്. ഖസ്വീദതുല് വിത് രിയ്യഃ അനുരാഗത്തിന്റെ പുസ്തകം എന്ന പേരില് ഇഹ്സാന് പബ്ലിക്കേഷന്സ് പ്രസിദ്ധീകരിച്ചിട്ടുണ്ട്. മുഹമ്മദ് ബുഖാരി ചെറിയമുണ്ടമാണ് രചയിതാവ്.

## അവലംബം

വർഗ്ഗം:പ്രവാചക പ്രകീർത്തന കാവ്യങ്ങൾ
ജാക്സൺ കുടുംബം

അമേരിക്കയിലെ ഗാരി, ഇന്ത്യാനയിൽ നിന്നുള്ള ഒരു സംഗീത കുടുംബം ആണ് **ജാക്സൺ കുടുംബം**. ജാക്സൺ 5 എന്ന സംഗീത സംഘത്തിലെ അംഗങ്ങൾ എന്ന നിലയിലും ഏകാംഗ കലാകാരന്മാരായും ഇവർ വളരെ പ്രശസ്തരാണ്. ജോസഫ് വാൾട്ടർ ജാക്സന്റെയും കാതറീൻ എസ്തർ ജാക്സന്റെയും മക്കൾ ആയ ഇവർ 1960 മുതൽ സംഗീതലോകത്ത് വളരെ പ്രശസ്തരും വിജയം കൈവരിച്ചവരുമാണ്. സംഗീതത്തിലെ പ്രഥമകുടുംബമായിട്ടാണ് മാധ്യമങ്ങളിൽ ഇവർ അറിയപെടുന്നത്.
ഏകാംഗ കലാകാരന്മാരുടെ നിലയിൽ മൈക്കലിന്റെയും ജാനറ്റിന്റെയും തുടർച്ചയായ വിജയങ്ങൾ ജാക്സൺ കുടുംബത്തിന്  "പോപ്പ് രാജകുടുംബം" എന്ന ഖ്യാതി നേടിക്കൊടുത്തു. ജാക്സൺ സഹോദരങ്ങളിൽ ഒമ്പത് പേർക്കും സ്വന്തമായി ഗോൾഡ് (Certified) ആൽബങ്ങളുണ്ട്. 

ജാക്സൺ കുടുംബം അംഗങ്ങൾ പലപ്പോഴായി പല വിവാദങ്ങളിലും ഉൾപെട്ടിട്ടുണ്ട്. 1993 -ലും 2005 -ലും മൈക്കലിനു നേരെ ഉയർന്ന ബാലപീഡനം, 2004 ലെ ജാനറ്റ് നടത്തിയ വിവാദ സൂപ്പർ ബൗൾ ഹാഫ് ടൈം പ്രകടനം എന്നി ഇതിൽപ്പെട്ടതാണ്. അതു പോലെ കുടുംബത്തിലെ പലരും തങ്ങളുടെ പിതാവ് തങ്ങളെ ദുരുപയോഗം ചെയതിട്ടുണ്ടെന്ന് പരസ്യമായി വിമർശിച്ചിട്ടുണ്ട്.

സമീപ വർഷങ്ങളിൽ കുടുംബത്തിലെ ചില അംഗങ്ങൾ തങ്ങളുടെ സംഗീത രംഗത്തെ സംഭാവനയ്ക്ക് പല തരത്തിലുള്ള അംഗീകാരത്തിനും അർഹരായിട്ടുണ്ട്. 1997 -ൽ ജാക്സൺ 5 ഉം 2001-ൽ മൈക്കലും 2019ൽ ജാനറ്റും റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടു. ജാക്സൺ 5, മൈക്കൽ, ജാനറ്റ് എന്നിവർക്കെല്ലാo  തന്നെ യഥാക്രമം 1980, 1984 , 1990 എന്നീ വർഷങ്ങളിൽ ദ ഹോളിവുഡ് വാക്ക് ഓഫ് ഫെയ്മ്ൽ  നക്ഷത്രങ്ങൾ ലഭിച്ചിട്ടുണ്ട്.
## അവലംബങ്ങൾ

വർഗ്ഗം:മൈക്കൽ ജാക്സൺ
ദ ജാക്സൺ 5

**ദ ജാക്സൺ 5** അല്ലെങ്കിൽ **ദ ജാക്സൺസ്**  അമേരിക്കയിയിലെ ഗാരി, ഇന്ത്യാന സംസ്ഥാനത്തുനിന്നുള്ള ഒരു  പ്രശസ്ത സംഗീത കുടുംബ ഗ്രൂപ്പ് ആണ്. **ജാക്സൺ ബ്രദേഴ്സ്** എന്ന പേരിൽ 1964 ൽ രൂപം കൊണ്ട ഇതിലെ സ്ഥാപക അംഗങ്ങൾ ജാക്കി, ടിറ്റൊ, ജെർമെയ്ൻ, എന്നിവരായിരുന്നു. മർലോൺ, മൈക്കൽ എന്നിവർ പിന്നീട് ഇവരോടൊപ്പം ചേരുകയും, ഒപ്പം ബാൻഡിന്റെ പേര് ജാക്സൺ 5 എന്നാക്കി മാറ്റുകയും ചെയ്തു.

ആദ്യമായി ജനശ്രദ്ധയും അംഗീകാരവും കിട്ടുന്ന കറുത്ത അമേരിക്കൻ സംഗീത ബാൻഡുകളിൽ ഒന്നായ ജാക്സൺ 5 സോൾ സംഗീതത്തിലെ ആദ്യ കുടുബം (First Family of Soul)  എന്നാണ് അറിയപെടുന്നത്.

1997-ൽ  റോക്ക് ആൻഡ് റോൾ ഹോൾ ഓഫ് ഫെയിം ലും,1999 -ൽ വോക്കൽ ഗ്രൂപ്പ് ഹാൾ ഓഫ് ഫെയിം ലും, " ഉൾപ്പെടുത്തിയിട്ടുണ്ട്. 2009 ലെ മൈക്കൽ ജാക്സൺ ന്റെ മരണത്തെ തുടർന്ന് 2012 മുതൽ മൂത്ത നാലു സഹോദരങ്ങൾ യൂണിറ്റി എന്നേ പേരിൽ ഒരു സംഗീത പര്യടനം നടത്തുന്നുണ്ട്.
## അവലംബങ്ങൾ

വർഗ്ഗം:മൈക്കൽ ജാക്സൺ
ബ്രേക്കിങ് ബാഡ്

ബ്രേക്കിങ് ബാഡ് ടിവി ചരിത്രത്തിലെ ഏറ്റവും മികച്ച റേറ്റിങ് നേടിയിട്ടുള്ള പരമ്പരയാണ്.    അമേരിക്കയിൽ പുറത്തിറങ്ങിയ ഈ ഷോ വിൻസ് ഗില്ലിഗന്റെ സൃഷ്ടിയാണ്. അഞ്ച് സീസൺ നീണ്ട പരമ്പര അമേരിക്കൻ ടെലിവിഷൻ ചാനലായ എഎംസി 
ജനുവരി 20, 2008 മുതൽ സെപ്റ്റംബർ 29, 2013 വരെ സംപ്രേഷണം ചെയ്തു. വാൾട്ടർ വൈറ്റ് എന്ന പൂർവ രസതന്ത്രം അധ്യാപകനെ ചുറ്റിപ്പറ്റിയുള്ളതാണ് ഈ അഞ്ച് സീസൺ നീളമുള്ള പരമ്പര. ശ്വാസകോശാർബുദം ബാധിച്ച വാൾട്ടർ തന്റെ കുടുംബത്തിന്റെ നില ഭദ്രമാക്കാൻ ജെസ്സി പിങ്ക്മെൻ എന്ന വിദ്യാർത്ഥിയുടെ കൂടെ തന്റെ  രസതന്ത്ര അറിവ് ഉപയോഗിച്ച് മെതഫെറ്റമൈൻ എന്ന ഡ്രഗ്ഗ് ഉണ്ടാക്കാൻ തുടങ്ങുന്നു. എന്നാൽ മുന്നോട്ട് പോകുംതോറും കൂടുതൽ ഡീലർമാരുമായി ഇടപഴകുകയും കാര്യങ്ങൾ കൂടുതൽ കുഴപ്പത്തിലാകുകയും ചെയ്യുന്നു. മിക്ക നിരൂപകരും ടെലിവിഷൻ ചരിത്രത്തിലെ തന്നെ ഏറ്റവും നല്ല പരമ്പരകളിലൊന്നായാണു ബ്രേക്കിങ് ബാഡിനെ കാണുന്നത്. 2013ൽ എറ്റവും മികച്ച റേറ്റിങ്ങുള്ള ഷോ എന്ന ഗിന്നസ് പുരസ്കാരവുംനേടി. ന്യൂ മെക്സിക്കോയിലെ ആൽബുക്കേർകിലാണ് ബ്രേക്കിങ് ബാഡ് ചിത്രീകരിച്ചത്.

## കഥാപാത്രങ്ങൾ

* ബ്രയാൻ ക്രാൺസ്റ്റൺ - വാൾട്ടർ വൈറ്റ്, ശ്വാസ്കോശ അർബുദം ബാധിച്ച ഒരു രസതന്ത്ര അധ്യാപകൻ
* അന്ന ഗൺ - സ്കൈലർ വൈറ്റ് , വാൾട്ടർ വൈറ്റിന്റെ ഭാര്യ
* ആരോൺ പോൾ  - ജെസ്സി പിങ്ക്മെൻ, വാൾട്ടർ വൈറ്റിന്റെ പങ്കാളി
* ഡീൻ നോറിസ്  - ഹാങ്ക് ശ്രാഡർ
* ബെറ്റ്സി ബ്രാൻഡ് - ബെറ്റ്സി ശ്രാഡർ
* ആർ ജെ മിറ്റ് - വാൾട്ടർ വൈറ്റ് ജൂനിയർ
* ബോബ് ഒഡെങ്കിർക് -  സോൾ ഗുട്മാൻ 
* ജിയങ്കാർലൊ എസ്പസിറ്റൊ  -  ഗുസ്റ്റാവൊ ഫ്രിങ്
* ജൊനാതൻ ബാങ്ക്സ് - മൈക് എർമാൻട്രോട്ട്

## സീസൺ 1 (2008)
ആദ്യ സീസൺ യഥാർഥത്തിൽ ഒമ്പത് എപ്പിസോഡുകളാണ് തീരുമാനിച്ചിരുന്നത്. എന്നാൽ 2007-2008 ലെ എഴുത്തുകാരുടെ സമരം കാരണം ഏഴ് എപിസോഡുകളെ ഷൂട്ട് ചെയ്തുള്ളൂ. അത് 2008 ജനുവരി 20 മുതൽ മാർച്ച് 9 വരെ പ്രസിദ്ധീകരിച്ചു.
ശ്വാസകോശ ക്യാൻസർ പിടിപെട്ട് ബുദ്ധിമുട്ടുന്ന സ്കൂൾ കെമിസ്ട്രി അധ്യാപകനാണ് വാൾട്ടർ വൈറ്റ്. 

## റേറ്റിംഗ്

## പുരസ്കാരങ്ങൾ

* ഗിന്നസ് പുസ്തകത്തിൽ ഇടം
* പ്രൈം ടൈം എമ്മി അവാർഡ് - 16
* പീബോഡി അവാർഡ് - 2
* ടി സി എ 
* സാറ്റലൈറ്റ് അവാർഡ്
* റൈറ്റർസ് ഗിൽഡ് ഓഫ് അമേരിക്ക
* ക്രിട്ടിക്സ് ചോയ്സ് ടിവി അവാർഡ്
* സാറ്റേൺ അവാർഡ്

## അവലംബം

## പുറംകണ്ണികൾ

*
*
*
*
}}

വർഗ്ഗം:അമേരിക്കൻ ടെലിവിഷൻ പരമ്പരകൾ
വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
സിൽസില

അറബിയിൽ  വംശപരമ്പരയെ സൂചിപ്പിക്കുന്ന പദമാണ് **സിൽസില** () .മതപരമായ മുൻഗാമികളുടെ വംശപരമ്പരയെ സൂചിപ്പിക്കാനാണ് ഈ പദം ഉപയോഗിക്കാറുള്ളത്. പ്രത്യേകിച്ച് സൂഫി ഗുരുക്കളുടെ പരമ്പരകളെയാണ് ഇത്കൊണ്ട് വിവക്ഷിക്കുന്നത് 

## ചരിത്രപരമായ പ്രധാന്യം
എല്ലാ ത്വരീഖത്തുകൾക്കും സിൽസിലയുണ്ട്. പ്രവാചകൻ മുഹമ്മദ് നബിയുടെ കാലശേഷമാണ് സൂഫി ക്രമാനുഗതം ആരംഭിച്ചത്. മുഹമ്മദ് നബിയുടെ മരുമകനും ഇസ്ലാമിലെ നാലാമത്തെ ഖലീഫയുമായ അലിയുടെ ശ്രേണിയിലേക്കാണ് ഖാദിരിയ്യ, ചിശ്തിയ്യ, സുഹർവദിയ്യ ത്വരീഖത്തുകളുടെ ശ്രേണിയെത്തിച്ചേരുന്നത്. അതെസമയം നഖ്ശബന്തിയ ത്വരീഖത്തിൻറെ ശ്രേണി ഇസ്ലാമിലെ ഒന്നാം ഖലീഫയായിരുന്ന അബൂബക്കർ സിദ്ധീഖിലേക്കാണ് എത്തിച്ചേരുന്നത്.
ജസ്ടീഷ്യ ശിവദാസാനി

കേരളത്തിലെ ഭൂതത്താൻകെട്ടിൽ നിന്നും കണ്ടെത്തിയ പുതിയ ഒരിനം സസ്യമാണ് ***ജസ്ടീഷ്യ ശിവദാസാനി*** . മാല്യങ്കര എസ്.എൻ.എം. കോളജിലെ സസ്യശാസ്ത്ര വിഭാഗം അസോസിയേറ്റ് പ്രഫസർ ഡോ. സി.എസ്. സുനിലിന്റെ നേതൃത്വത്തിലുള്ള സംഘമാണ്  ഈ കുറ്റിച്ചെടി ഇനത്തെ കണ്ടെത്തിയത്. കാലിക്കറ്റ് സർവകലാശാല സസ്യശാസ്ത്ര വിഭാഗം മുൻ അധ്യാപകനും സൗദി അറേബ്യയിലെ കിങ് സൗദി സർവ്വകലാശാലയിലെ പ്രഫസറുമായ ഡോ. എം. ശിവദാസിനോടുള്ള ആദരസൂചകമായാണ് ഈ സസ്യത്തിന് ജസ്ടീഷ്യ ശിവദാസാനി എന്ന പേരു നൽകിയത്.

അക്കാന്തേസീ സസ്യകുടുംബത്തിലെ മറ്റു സസ്യങ്ങളിൽ നിന്നും വ്യത്യസ്തമായി ഇവയിൽ നേരിയ പൂങ്കുലയാണുള്ളത്. ഒരു കുലയിൽ 10 മുതൽ 15 വരെ പൂക്കൾ കാണപ്പെടുന്നു. കേസരങ്ങൾ പർപ്പിൾ നിറത്തിലുള്ള ഇവയുടെ ദളങ്ങൾക്കു പർപ്പിൾ നിറത്തിൽ പുള്ളികളുണ്ട്.

## അവലംബം

വർഗ്ഗം:കുറ്റിച്ചെടികൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:അക്കാന്തേസീ
ഷഹരിയാർ

ലോകപ്രശസ്ത അറേബ്യൻ കഥയായ ആയിരത്തൊന്നു രാവുകളിലെ കേന്ദ്രകഥാപാത്രം. ഷഹരിയാറോട് ഭാര്യയായ **[[ഷഹറസാദ]]** പറയുന്ന കഥകളായാണ് ആയിരത്തൊന്ന് രാവുകളുടെ ചട്ടക്കൂട് ഒരുക്കിയിരിക്കുന്നത്. ആയിരത്തൊന്ന് രാവുകളുടെ സംഹാരം ഇങ്ങനെയാണ്. 

കഥകളിൽ വിവരിച്ചിരിക്കുന്ന രാജകൊട്ടാരവും അന്തഃപുരവും ദർബാറുകളുമൊക്കെ അബ്ബാസിദ് ദരണാധികാരിയായ ഹാരൂൺ അൽ റഷീദിലേക്കാണ് സൂചന നൽകുന്നത്. പല കഥകളിലും **[[ഹാറൂൺ അൽ റഷീദ്|ഹാറൂൺ റഷീദ്]]** തന്നെ പ്രത്യക്ഷപ്പെടുന്നു. അദ്ദേഹത്തിന്റെ മന്ത്രിയായ ജാഫർ, ആരാച്ചാർ മസ്റൂർ, ആസ്ഥാനകവി അബൂനുവാസ് എന്നിവരൊക്കെയും പല ഘട്ടങ്ങളിൽ പലകഥകളിൽ വരുന്നു. ഈ സൂചനകളിൽ നിന്നൊക്കെ മനസ്സിലാകുന്നത് ഷഹരിയാർ ഹാറൂൻ അൽ റഷീദ് തന്നെയാണ് എന്നാണ്.

വിധി വശാൽ സ്ത്രീ വിരോധിയായ ഷഹരിയാർ രാജാവ് ഓരോ ദിവസം ഓരോ സ്ത്രീയെ പരിണയിക്കുകയും അടുത്ത ദിവസം അവരെ കൊന്നുകളയുകയും ചെയ്യുന്ന പതിവ് തെറ്റിക്കുന്ന ഷഹറസാദ എന്ന മിടുക്കിയായ മന്ത്രി പുത്രിയിലൂടെയാണ് ആയിരത്തൊന്ന് രാവുകളുടെ കഥ മുന്നേറുന്നത്. 1000 രാത്രികൾ തീരുമ്പോൾ ഷഹറസാദ ഷഹരിയാറിന്റെ മൂന്ന് കുട്ടികളുടെ അമ്മയായിക്കഴിഞ്ഞിരുന്നു. കഥ അവസാനിക്കുമ്പോഴേക്കും രാജാവിന്റെ സ്ത്രീകളോടുള്ള മനോഗതിയല്ല, മറിച്ച് ലോകവീക്ഷണം തന്നെ മാറുന്നു.

വർഗ്ഗം:കഥാപാത്രങ്ങൾ
പത്താൻകോട്ട്

ഇന്ത്യയിൽ പഞ്ചാബ് സംസ്ഥാനത്തിലെ ഒരു ജില്ലയാണ് **പത്താൻകോട്ട് (Pathankot)**. പഠാൻകോട്ട് എന്നും വിളിക്കാറുണ്ട്. 2011 -ൽ ഗുരുദാസ്പൂർ ജില്ലയിൽ നിന്ന് വേർപ്പെടുത്തി പത്താൻകോട്ട് ആസ്ഥാനമാക്കി ജില്ല രൂപവത്ക്കരിച്ചു. നൂർപൂരിലെ രാജാക്കന്മാരായിരുന്ന പാത്താനിയ രജ്പുത്ത് എന്ന പേരിൽ നിന്നാണ് ഈ പേര് ഉരുത്തിരിയുന്നത്.1849 -ൽ നൂർപൂരിന്റെ തലസ്ഥാനമായിരുന്നു പാത്താൻകോട്ട്. ഉത്തരേന്ത്യയെ മൂന്ന് ഇന്ത്യൻ സംസ്ഥാനങ്ങൾ സന്ധിക്കുന്ന പ്രദേശം കൂടിയാണ് പത്താൻകോട്ട്. പഞ്ചാബ്, ഹിമാചൽപ്രദേശ്, ജമ്മുകാശ്മീർ എന്നിവയാണവ. കൂടാതെ പാകിസ്താൻ അതിർത്തിയോട് വളരെയധികം ചേർന്ന് കിടക്കുന്ന പ്രദേശമാണിത്. പഞ്ചാബിൽ പ്രശസ്തമായ സ്ഥലങ്ങളിൽ ഒന്പതാം സ്ഥാനമാണ് പാത്താൻകോട്ടിനുള്ളത്. ചക്കി നദി ഈ നഗരത്തോട് ചേർന്ന് ഒഴുകുന്നു. ഭീകരാക്രമണം നടന്നതിനെ  തുടർന്ന് മാധ്യമശ്രദ്ധ പ്രദേശം കൂടിയാണ് പത്താൻകോട്ട്.  
## ജനസംഖ്യ
2011 ലെ കാനേശുമാരി അനുസരിച്ച് പത്താൻകോട്ട് നഗരത്തിലെ ജനസംഖ്യ 159,909 ആണ്ത.ഇതിൽ 84,145 പുരുഷന്മാരും 75,764 പേർ സ്ത്രീകളുമാണ്.88.71 ശതമാനമാണ് സാക്ഷരത നിരക്ക്.

## അവലംബം


വർഗ്ഗം:പഞ്ചാബിന്റെ (ഇന്ത്യ) ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:പഞ്ചാബിലെ നഗരങ്ങൾ
വർഗ്ഗം:പത്താൻകോട്ട്
പി.കെ. വാരിയർ

**പി. കെ. വാരിയർ (P. K. Warrier)** എന്ന് അറിയപ്പെടുന്ന പന്ന്യംപിള്ളി കൃഷ്ണൻകുട്ടി വാരിയർ (5 ജൂൺ 1921 – 10 ജൂലൈ 2021) പ്രസിദ്ധനായ ഒരു ആയുർവേദ വൈദ്യനായിരുന്നു. കോട്ടക്കലിൽ ആണ് ജനനം. ആര്യ വൈദ്യശാലയിലെ പ്രധാന വൈദ്യനും ആ സ്ഥാപനത്തിന്റെ മാനേജിങ്ങ് ട്രസ്റ്റിയുമായിരുന്നു അദ്ദേഹം. 

## അവാർഡുകളും അംഗീകാരങ്ങളും
കാലിക്കറ്റ് സർവ്വകലാശാല 1999 -ൽ അദ്ദേഹത്തിനു ബഹുമാനസൂചകമായി ഡി. ലിറ്റ് നൽകുകയുണ്ടായി. മഹാരാഷ്ട്ര ഗവർണ്ണറായിരുന്ന പി.സി. അലക്സാണ്ടറിൽ നിന്നും 30 -മത് ധന്വന്തരി അവാർഡ് പി കെ വാരിയർക്കാണ് ലഭിച്ചത്. 1999 -ൽ പദ്മശ്രീയും 2010 -ൽ പദ്മഭൂഷനും ലഭിച്ചു.

## പുറത്തേക്കുള്ള കണ്ണികൾ
* Padma Bhushan award ceremony video coverage on YouTube
* 70 years of trustee ship
* P.K. Warrier—Epitome of a Glowing Ayurveda Tradition

## അവലംബം

വർഗ്ഗം:Recipients of the Padma Bhushan
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:1921-ൽ ജനിച്ചവർ
വർഗ്ഗം:ജൂൺ 5-ന് ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ജൂലൈ 10-ന് മരിച്ചവർ
മുഞ്ഞിനാട് പത്മകുമാർ

ഒരു മലയാളകവിയും വിവർത്തകനുമാണ് **ഡോ. മുഞ്ഞിനാട് പത്മകുമാർ**. 

## സാഹിത്യജീവിതം
മലയാള സാഹിത്യത്തിൽ ബിരുദാനന്തര ബിരുദം നേടിയ ഇദ്ദേഹം *ആത്മീയ ഉണർവ് രമണ മഹർഷിയുടെ സ്വാധീനത്തിൽ* എന്ന വിഷയത്തിലാണ് ഡോക്ടറേറ്റ് നേടിയത്. കവിത, സംഗീതം, ചരിത്രം, ബാലസാഹിത്യം, വിമർശനം, തത്ത്വചിന്ത, വിവർത്തനം തുടങ്ങിയ മേഖലകളിലായി മുപ്പത്തിലഞ്ചിലേറെ കൃതികൾ പ്രസിദ്ധീകരിച്ചിട്ടുണ്ട്.

## പ്രധാനകൃതികൾ
* *ദൈവത്തിന്റെ ചുംബനങ്ങൾ*
* *മുന്തിരിവള്ളിയും നെയ്യാമ്പലുകളും*
* *സോളമന്റെ ഉത്തമഗീതം*

## പുരസ്കാരങ്ങൾ
* ആശാൻ പുരസ്കാരം (2009)
* കെ.പി. അപ്പൻ പുരസ്കാരം (2012)
* എസ്ബിടി സാഹിത്യ-മാധ്യമ പുരസ്കാരം (2015)

## അവലംബം
ഡി ലിറ്റ് ബിരുദം

പലരാജ്യങ്ങളിലും ഏതെങ്കിലും മേഖലകളിൽ വലിയ സംഭാവനകൾ നൽകിയിടുള്ള ആൾക്കാർക്ക് നൽകുന്ന ഒരു ബഹുമതിയാണ്  **ഡി ലിറ്റ് ബിരുദം (Doctor of Letters)** . D.Litt.; Litt.D.; D. Lit.; or Lit. D. (Honorory)(എന്നെല്ലാം ഇത് അറിയപ്പെടുന്നുണ്ട്.

വർഗ്ഗം:അക്കാദമിക ബിരുദങ്ങൾ
സിനിമ മേഖലയിൽ അടൂർ ഗോപാല കൃഷ്ണൻ, മോഹൻലാൽ, മമ്മൂട്ടി ഇവർക്ക് ഇരട്ട D. Lit ബിരുദം നൽകി ആദരിച്ചിട്ടുണ്ട്.എന്നാൽ മോഹൻലാൽ എന്ന നടൻ സംസ്കൃത നാടക അഭിനയത്തിന്റെ പേരിൽ കാലടി സംസ്കൃത യൂണിവേഴ്സിറ്റി  ഡോക്ടറേറ്റ് നൽകി ആദരിക്കപ്പെട്ടു.സിനിമ അഭിനയത്തിലും., നാടക അഭിനയത്തിലും. രണ്ടു വ്യത്യസ്ത മേഖലകളിൽ  ഡോക്ടറേറ്റ് നേടിയ നടനായി  മോഹൻലാൽ മാറി.
കെ. ബാബു ജോസഫ്

മലയാളത്തിലെ ഒരു ശാസ്ത്രലേഖകനാണ് **കെ. ബാബു ജോസഫ്**. വിവിധ കലാലയങ്ങളിൽ അധ്യാപകനായിരുന്ന ഇദ്ദേഹം കൊച്ചി ശാസ്ത്ര സാങ്കേതിക സർവ്വകലാശാലയുടെ വൈസ് ചാൻസലറായും സേവനം അനുഷ്ടിച്ചിട്ടുണ്ട്. തിയറട്ടിക്കൽ ഫിസിക്‌സിന്റെ വിവിധ ശാഖകളിലായി നൂറിൽപരം ഗവേഷണപ്രബന്ധങ്ങൾ, മലയാളത്തിൽ നിരവധി പോപ്പുലർ സയൻസ്‌ ലേഖനങ്ങൾ എന്നിവ പ്രസിദ്ധീകരിച്ചിട്ടുണ്ട്.പദാർത്ഥം മുതൽ ദൈവകണം വരെ എന്ന കൃതിക്ക് വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചു. 

## ജീവിതരേഖ
1940-ൽ ജനനം. കുറവിലങ്ങാട്‌, കരിങ്കുന്നം എന്നിവിടങ്ങളിൽ സ്‌കൂൾ വിദ്യാഭ്യാസം. 1969-ൽ കേരള സർവകലാശാലയിൽ നിന്ന്‌ ഭൗതികശാസ്ത്രത്തിൽ പി.എച്ച്‌.ഡി. ബിരുദം.

ചങ്ങനാശേരി എസ്.ബി കോളജ്‌, ആലുവ യു.സി.കോളജ്‌, കൊച്ചി ശാസ്‌ത്ര സാങ്കേതിക സർവകലാശാല എന്നീ സ്‌ഥാപനങ്ങളിൽ അധ്യാപകനായി ജോലി നോക്കിയിട്ടുണ്ട്‌. 1997 മുതൽ 2001 വരെ കൊച്ചി ശാസ്‌ത്ര സാങ്കേതിക സർവകലാശാലയുടെ വൈസ് ചാൻസലർ സ്ഥാനം വഹിച്ചിരുന്നു.

## പ്രധാന കൃതികൾ
* *ആപേക്ഷികതയുടെ നൂറു വർഷങ്ങൾ*
* *ഈ ശരീരത്തിലൊതുങ്ങുന്നില്ല ഞാൻ*
* *നിഷ്‌ഫലതകളുടെ ബാബിലോൺ*
* *അണുകേന്ദ്രീയശക്‌തി*
* *ആൽബെർട്ട്‌ ഐൻസ്‌റ്റീൻ*
* *കയോസ്‌: ക്രമമില്ലായ്‌മയിലെ ക്രമം*
* *പരിണാമം സിദ്ധാന്തമല്ല, നിയമമാണ്*
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം (2018)
## അവലംബം

വർഗ്ഗം:മലയാള ശാസ്ത്രസാഹിത്യകാരന്മാർ
വർഗ്ഗം:വൈജ്ഞാനികസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം: കൊച്ചി ശാസ്‌ത്ര സാങ്കേതിക സർവകലാശാല വൈസ് ചാൻസലർമാർ
പി.എ. വാരിയർ

മലയാളത്തിലെ ഒരു പത്രാധിപരും സാഹിത്യകാരനുമായിരുന്നു **പി.എ. വാരിയർ** (1920-1985). നോവൽ, കഥ, നാടകം, വിവർത്തനം, നിരൂപണം എന്നീ സാഹിത്യശാഖകളിലായി നാൽപതില്പ്പരം കൃതികൾ രചിച്ചിട്ടുണ്ട്.

## ജീവിതരേഖ
1920 ഒക്ടോബർ 3-ന് ജനിച്ചു. ബി.എ, ബി.ഒ.എൽ ബിരുദങ്ങൾ നേടിയതിനു ശേഷം അധ്യാപകൻ, പത്രപ്രവർത്തകൻ, കേരള ഭാഷാ ഇൻസ്റ്റിറ്റ്യൂട്ടിൽ സീനിയർ റിസർച്ച് ഓഫീസർ തുടങ്ങിയ ജോലികൾ നോക്കിയിട്ടുണ്ട്.
### സാഹിത്യപ്രവർത്തനം
1964 മുതൽ *[[പൂമ്പാറ്റ (ദ്വൈവാരിക)|പൂമ്പാറ്റ]]*യുടെ പത്രാധിപരായിരുന്നു. കൈരളി ചിൽഡ്രൻസ് ബുക്ട്രസ്റ്റ് പ്രസിദ്ധീകരിച്ച *മഹച്ചരിതമാല* പുസ്തകപരമ്പരയുടെ (144 പുസ്തകങ്ങൾ) മുഖ്യപത്രാധിപരായും സേവനം അനുഷ്ഠിച്ചു. ഇതിനു പുറമേ കൈരളി ചിൽഡ്രൻസ് ബുക്ട്രസ്റ്റ് 1985-ൽ തുടക്കമിട്ട *സ്വാതന്ത്യത്തിന്റെ കഥ* എന്ന 12 വാല്യങ്ങളിൽ പുറത്തിറങ്ങിയ പുസ്തകപരമ്പരയുടെ തുടക്കത്തിലെ രചയിതാവാണ്. ഇദ്ദേഹത്തിന്റെ നിര്യാണത്തെ തുടർന്ന് ഡോ. കെ. വേലായുധൻ നായരാണ് പിൽക്കാല വാല്യങ്ങൾ രചിച്ചത്. പിന്നീട് ഈ പുസ്തകപരമ്പര *ഇന്ത്യ ബ്രിട്ടീഷ് ആധിപത്യത്തിന് മുമ്പ്*, *ഇന്ത്യൻ സ്വാതന്ത്യസമരവും കേരളവും*, *ഇന്ത്യൻ സ്വാതന്ത്യസമരം നാഷണൽ കോൺഗ്രസ്സിന്റെ നേതൃത്വത്തിൽ*, *ബ്രിട്ടീഷ് ഇന്ത്യയും സായുധസമരങ്ങളും*, *ഇന്ത്യ ബ്രിട്ടീഷ് ആധിപത്യത്തിന് ശേഷം* എന്നീ പേരുകളിൽ അഞ്ച് പുസ്തകങ്ങളായി ഡി.സി. ബുക്സ് പുറത്തിറക്കി. ഇതിൽ ആദ്യത്തെ രണ്ടു പുസ്തകങ്ങളിൽ ഉൾപ്പെടുത്തപ്പെട്ട ഭാഗങ്ങൾ പി.എ. വാരിയർ എഴുതിയവയും പിന്നത്തെ രണ്ടെണ്ണത്തിലുള്ളത് വാരിയരുടെയും വേലായുധൻ നായരുടെയും രചനകളും അഞ്ചാമത്തേത് വേലായുധൻ നായരുടെ മാത്രം രചനകളുമാണ്.

## അവലംബം

വർഗ്ഗം:പത്രാധിപർ
തലൈവാസൽ വിജയ്

ഒരു പ്രമുഖ തമിഴ് ചലച്ചിത്രനടനാണ് **തലൈവാസൽ വിജയ്**. തമിഴിനു പുറമേ മലയാളമടക്കം മറ്റ് ദക്ഷിണേന്ത്യൻ ചലച്ചിത്രങ്ങളിലും ഇദ്ദേഹം അഭിനയിച്ചിട്ടുണ്ട്.

## ജീവിതരേഖ
ചെന്നെയിലെ സ്കൂൾ വിദ്യാഭ്യാസത്തിനു ശേഷം കേറ്ററിംഗ് കോഴ്സിലും മാർക്കറ്റിങ്ങ് മാനേജ്മെന്റിലും. പഠനം നടത്തി. പിന്നീട് ഡാൻസർ, കോറിയോഗ്രാഫർ ജോലികൾ നോക്കിയിട്ടുണ്ട്. ഇതിനു ശേഷം ഫിലിം ഇൻസ്റ്റിറ്റ്യൂട്ടിൽ ചേർന്ന വിജയ് സ്വർണ്ണമെഡലോടെ അഭിനയം പൂർത്തിയാക്കി.

### അഭിനയരംഗത്ത്
1992-ൽ *തലൈവാസൽ* എന്ന ചിത്രത്തിലൂടെ അഭിനയരംഗത്തെത്തിയ ഇദ്ദേഹം തമിഴിൽ തന്നെ 120-ലേറെ ചിത്രങ്ങളിലും ഇരുപത്തഞ്ചോളം മലയാളചലച്ചിത്രങ്ങളിലും ഏതാനം തെലുഗു, കന്നഡ ചിത്രങ്ങളിലും അഭിനയിച്ചിട്ടുണ്ട്. ശ്രീനാരാണയഗുരുവിന്റെ ജീവിതത്തെ ആസ്പദമാക്കി ആർ. സുകുമാരൻ സംവിധാനം ചെയ്ത *[[യുഗപുരുഷൻ]]* എന്ന സിനിമയിൽ ഗുരുവിന്റെ വേഷം അവതരിപ്പിച്ചത് തലൈവാസൽ വിജയ് ആയിരുന്നു.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:1962-ൽ ജനിച്ചവർ
ഓൾഗ

ഒരു ജർമൻ-ബ്രസീലിയൻ കമ്മ്യൂണിസ്റ്റ് വിപ്ലവ പ്രവർത്തകയായിരുന്നു **ഓൾഗ**. (ജനനം 1908 ഫെബ്രുവരി 12, മരണം  1942 ഏപ്രിൽ 23). മുഴുവൻ നാമം ഓൾഗ ബെനാരിയോ പ്രീസ്റ്സ് (Olga Benário Prestes)
thumb|ഓൾഗയുടെ  ചിത്രം
## ജീവിതം
ഒരു ഉന്നത ജൂത കുടുംബത്തിൽ ജനിച്ച ഓൾഗ തന്റെ പതിനഞ്ചാമത്തെ വയസ്സിൽ കമ്മ്യൂണിസ്റ്റു യൂത്ത്  ഇന്റർനഷാണിൽ അംഗമാവുകയും ഫാസിസ്റ്റ് വിരുദ്ധ പ്രവർത്തങ്ങൾ സംഘടിപ്പിക്കുന്നതിൽ മുന്നിൽ നിൽക്കുകയും ചെയ്തു. രാഷ്ട്രീയ പ്രവർത്തനത്തിൻറെ ഭാഗമായി ലൂയിസ് കാർലോസ് പ്രീസ്റ്സ് എന്ന സഖാവിനെ ബ്രസീലിലേക്ക് കടത്തുന്നതിനായി സൈനിക പരിശീലനം നേടിയിരുന്ന ഓൾഗയെയാണ് പാർട്ടി നിയോഗിച്ചത്.  ഭാര്യാഭർത്താക്കന്മാർ എന്ന വ്യാജേന ബ്രസീലിലേക്ക് കടന്ന ഇരുവരും യാത്രക്കിടയിൽ പ്രണയത്തിൽ ആയി. ബ്രസീലിൽ വെച്ച് ലൂയിസും ഓൾഗയും പിടിക്കപ്പെടുകയും ഓൾഗയെ നാടു കടത്തുകയും ചെയ്തു. ഗർഭിണിയായിരുന്ന ഓൾഗക്ക് കടുത്ത പീഡനങ്ങൾ ആണ് ഹിറ്റ്‌ലറിന്റെ നാസി പടയാളികളിൽ നിന്ന്  ലഭിച്ചത്. ജയിലിൽ വെച്ച് ഓൾഗ അനീറ്റ എന്ന കുഞ്ഞിനു ജന്മം നൽകി.  ബ്രസീലിയൻ ജർമ്മൻ പോരാളിയായിരുന്ന ഓൾഗ നാസി ഭരണത്തിൻറെ കൊടും ക്രൂരതകളാൽ കൊല്ലപ്പെടുകയാണ് ഉണ്ടായത്.

ഓൾഗയുടെ ജീവചരിത്രം എന്ന രീതിയിൽ ഓൾഗ എന്ന പേരിൽ ഒരു ബ്രസീലിയൻ ചിത്രം 2004 -ൽ ഇറങ്ങുകയുണ്ടായി.

## അവലംബം

നിറങ്ങൾക്ക് ചായം പൂശുമ്പോൾ 

## പുറത്തേക്കുള്ള കണ്ണികൾ
വർഗ്ഗം:കമ്മ്യൂണിസ്റ്റ് പ്രവർത്തകർ
വർഗ്ഗം:ജൂത സോഷ്യലിസ്റ്റുകൾ